Κείμενα του Λευτέρη Τσίλογλου: Οκτωβρίου 2016\nΣυγκίνηση από τις ασπρόμαυρες φωτογραφίες μαθητών περασμένων δεκαετιών – Θα μπορούσαν να είναι οι παππούδες μας\nΚαθώς σήμερα οι μαθητές επιστρέφουν στα σχολεία, ανατρέχουμε σε μοναδικής δύναμης εικόνες περασμένων δεκαετιών και ταραγμένων πολιτικά και οικονομικά χρόνων, που αποτυπώνουν τον ενθουσιασμό, τη χαρά, την αθωότητα αλλά και τις συνθήκες των μαθητών εκείνων των εποχών.Το φωτογραφικό αρχείο του Μουσείου Μπενάκη αποτελεί για μια ακόμα φορά μοναδικό οδηγό σε αυτή την περι...ήγηση, που ξεπερνά βέβαια την αποτύπωση εικόνων και προσώπων και γίνεται μοναδική ιστορική αφήγηση μιας ολόκληρης εποχής.Κοιτάζοντας τα πρόσωπα αυτών των παιδιών, με τις ποδιές, τις υποτυπώδεις συνθήκες διδασκαλίας, σκυμμένα πάνω σε βιβλία, κρατώντας σφιχτά το αναγνωστικό δεν μπορεί κανείς να μη νιώσει συγκίνηση. Καλή σχολική χρονιά λοιπόν, με τις υπέροχες φωτογραφίες του Δημήτρη Χαρισιάδη και της Βούλας Παπαϊωάννου.Φωτογραφία της Βούλας Παπαϊωάννου Φωτογραφία της Βούλας Παπαϊωάννου Φωτογραφία του Δημήτρη Χαρισιάδη Φωτογραφία του Δημήτρη Χαρισιάδη 47 Share Tweet Share Share Mail\nΠηγή: Συγκίνηση από τις ασπρόμαυρες φωτογραφίες μαθητών περασμένων δεκαετιών – Θα μπορούσαν να είναι οι παππούδες μας [εικόνες] | iefimerida.gr http://www.iefimerida.gr/…/%CF%83%CF%85%CE%B3%CE%BA%CE%AF%C…\nΑπόσπασμα από το μυθιστόρημά μου "Οι φοιτητές"\nΤο σύνηθες στις αντιδράσεις του μέσου ανθρώπου είναι να επηρεάζεται κυρίως από τα γεγονότα της συγκυρίας και της επικαιρότητας. Πολλοί λίγοι είναι εκείνοι που μεταθέτουν τον ορίζοντά λίγο μακρύτερα από τη μύτη τους κι ακόμα λιγότεροι αυτοί που δεν πέφτουν θύματα πρόσκαιρων επηρεασμών. Το πλέον συνηθισμένο είναι η προσκόλληση σε αμφίβολης σοβαρότητας και επίπτωσης συμβάντα της καθημερινότητας, που όπως ήρθαν έτσι και θα εξαφανιστούν στη συνέχεια, μην αφήνοντας σημάδια και μόνιμες επιπτώσεις στην εξέλιξη της ιστορίας. Ασήμαντα περιστατικά, που δεν θα καταγραφούν σε καμιά σελίδα της ιστορίας.\nΗ δολοφονία του βουλευτή Λαμπράκη έδειξε ότι τα παράκεντρα εξουσίας που ζούσαν και βασίλευαν πλάι και πάνω από την επίσημη πολιτική και κοινοβουλευτική ηγεσία καθόριζαν επακριβώς τα όρια της επιτρεπόμενης δράσης και το εύρος των πάσης φύσεως ελευθεριών όλων των άλλων παραγόντων της πολιτικής ζωής και «έπνιγαν» κάθε παράταιρο φαινόμενο που θα αμφισβητούσε την εξουσία τους και τον πλήρη έλεγχο σε ορισμένους θύλακες, όπως στρατός, δικαιοσύνη, εκκλησία κτλ.\nΗ πολιτική των κομμάτων έπρεπε εγκαίρως να ξεκαθαρίσει τη στάση της πάνω σε αυτό το δεδομένο. Έχει τα κότσια να χτυπήσει το χέρι πάνω στο μαχαίρι; Είναι ο συσχετισμός των δυνάμεων σε τέτοιο επίπεδο ώστε να κηρύξεις κατά μέτωπο επίθεση κατάληψης και των τελευταίων θυλάκων της μετεμφυλιακής εξουσίας ή αντίθετα χρειάζεται μια μετρημένη και υπομονετική πλαγιοσκόπηση αυτών των θυλάκων και η βαθμιαία υπόσκαψη τους; Δεν έχω καθόλου στοιχεία ότι πέρασε από το μυαλό τους αυτό το πρόβλημα ή έγινε κάποιος σχετικός προβληματισμός.\nΗ άρνηση του Γ. Παπανδρέου να δεχθεί τη συμβιβαστική λύση από εμένα ερμηνεύεται ότι έγινε η πρώτη επιλογή, δηλαδή η κατά μέτωπο επίθεση. Κάποιες πιο ψύχραιμες φωνές που ζήτησαν συμβιβασμό ωθήθηκαν στη διάσπαση της προσφάτως νικήτριας δημοκρατικής παράταξης και θύματα της, άδικης -έως υπερβολής- διακωμώδησης των ηγετών της συμβιβαστικής άποψης. Στολίστηκαν με όλα τα δυνατά επίθετα με τα επιεικέστερα εξ αυτών, το στίγμα του αποστάτη και του ανθρώπου που εξαγοράστηκε με μαύρα χρήματα. Αντί να γίνουν οι αναγκαίες κινήσεις που θα απέτρεπαν τη διάσπαση της Ένωσης Κέντρου έγιναν αντίθετα τα πάντα να βαθύνει το χάσμα και να πυρωθεί το μίσος, που έντεχνα καλλιεργούνταν από υστερόβουλους κύκλους και από έναν λαό που με αξιοσημείωτη ευκολία παρασύρεται από δευτερεύοντα γεγονότα και εντυπώσεις πέφτοντας θύμα τους .\nΚαι η Αριστερά; Αυτή « αγρόν ηγόραζεν» ζώντας στον εικονικό της κόσμο, αναμένοντας για την οποιαδήποτε πρωτοβουλία την έγκριση μιας ομάδας ανθρώπων που κατοικοέδρευαν εκτός Ελλάδος απομονωμένων απ’ τις εξελίξεις, όχι αθώων από την εποχή της ήττας, αλλά που πεισματικά ήθελε να κρατήσει για τον εαυτό της όλη την εξουσία και πλήρη έλεγχο επί των αποφάσεων. Οι εγχώριοι ηγέτες, πλην κάποιων φωτεινών εξαιρέσεων, διστακτικοί, μικρότεροι των περιστάσεων, στέκονταν εκκρεμείς, αναποφάσιστοι και άρα ανεπαρκείς. Εύκολα ευθυγραμμίστηκαν με τη συναισθηματική αντίδραση των μαζών που είχαν διεγερθεί εντέχνως από ανεύθυνους κύκλους που επιζητούσαν ένταση και διχασμό. Στοιχήθηκαν στην ένταση και έως την συντήρησαν όλο αυτό το διάστημα. Αυτή η συμπεριφορά δεν τους άφησε χρόνο να ασχοληθούν με το κακό που δρομαίως επερχόταν.\nΗ πορεία προς ανώμαλες εξελίξεις άρχισε σαφώς να διαγράφεται, αλλά παρ’ όλα αυτά να μην εμφανίζονται εκείνες οι απαραίτητες πρωτοβουλίες αποτροπής αυτού του ενδεχόμενου, πέρα από τις συνήθεις και αόριστες καταγγελίες ύπαρξης αυτού του ενδεχόμενου. Όμως τα προβλήματα δε λύνονται με ευχές, όπως οι αρρώστιες δε θεραπεύονται με ευχέλαια.\nΗ εκτροπή ήταν πασιφανής και μοιραία. Μόνο, που για λόγους εσωτερικών αντιθέσεων και ανταγωνισμών, τους έτοιμους στρατηγούς να ανέβουν στην εξουσία τους πρόλαβαν οι πιο αποφασιστικοί συνταγματάρχες, φιλόδοξοι επιβήτορες της εξουσίας. Στη θέση αυτή πρέπει να ειπωθεί με κάθε καθαρότητα και χωρίς τις ιδεοληψίες και σκοπιμότητες, που εκ των υστέρων καλλιεργήθηκαν, ότι η εκτροπή δε συνάντησε την αντίσταση που αναμενόταν και ήλπιζε κάποιος παρατηρητής των συμβαινόντων\n10/09/2015 Κατηγορίες: FEATURED, ΛΕΥΚΩΜΑ\nΜια στάλα γλυκόζη ήταν πολυτέλεια για τα κοκκαλιάρικα παιδιά της κατοχής. Όμως, ήταν και αφορμή για σκανδαλιά από το πειραχτήρι της τάξης, που δεν εκτίμησε την αυτοθυσία της δασκάλας να μοιράσει το μερίδιό της στους μαθητές.\nΟ μικρός δεν τιμωρήθηκε, αλλά πήρε πικρό μάθημα. Ακολουθεί το απόσπασμα:\nνα παρασύρω κι’ άλλον...\nΈνα σχολείο του χθες για μαθητές του σήμερα\nΗ πλάκα παρομοιάζεται με ipad και ο κονδυλοφόρος με το στυλό, στη θέα της ποδιάς εμφανίζονται χαμόγελα, ενώ τα μαθητικά συσσίτια του 1930 προβληματίζουν\nΤο Θρακικό Μουσείο Παιδείας της Εταιρείας Παιδαγωγικών Επιστημών, στις τάξεις του κρύβει θησαυρούς και δίνει τη δυνατότητα στους επισκέπτες να γνωρίσουν «πως έμαθαν γράμματα» οι προηγούμενες γενιές\nΜία σχολική αίθουσα του χθες\nΗ πλάκα παρομοιάζεται με ipad και ο κονδυλοφόρος με το στυλό. Στη θέα της ποδιάς εμφανίζονται χαμόγελα, ενώ τα μαθητικά συσσίτια του 1930 προβληματίζουν. Ένα σχολείο του χθες γίνεται κέντρο γνώσης για τους μαθητές του σήμερα. Αυτό είναι το Θρακικό Μουσείο Παιδείας της Εταιρείας Παιδαγωγικών Επιστημών Κομοτηνή, που στις τάξεις του κρύβει θησαυρούς και δίνει τη δυνατότητα στους επισκέπτες να γνωρίσουν «πως έμαθαν γράμματα» οι προηγούμενες γενιές. Από το 1991 υπάρχει και λειτουργεί στην πόλη μας η ΕΠΕΚ (Εταιρεία Παιδαγωγικών Επιστημών Κομοτηνής), η οποία είναι προϊόν πρωτοβουλίας εκπαιδευτικών και κυρίως του επιτίμου προέδρου και δασκάλου Αλέξανδρου Καζαντζή, ο οποίος μαζί με άλλους εκπαιδευτικούς ίδρυσε αυτή την εταιρεία. Το Θρακικό Μουσείο Παιδείας ιδρύθηκε το 1992 με απόφαση του Δ.Σ. της ΕΠΕΚ, ύστερα από πρωτοβουλία του Αλέξανδρου Καζαντζή, τότε προέδρου της. Η ολοκλήρωσή του είναι έργο δεκαπενταετούς περίπου προσπάθειας. Εγκαινιάστηκε το Μάιο του 2005. Καλύπτει μουσειακό κενό στο χώρο της παιδείας σε αντίθεση με την πληθώρα μουσειακής παρουσίας άλλων πολιτισμικών τομέων και εποχών. Σκοπός της ίδρυσής του είναι η συλλογή όλου του διάσπαρτου υλικού, εντύπων και σχολικών ειδών, που έχει ιστορική σημασία για το θρακικό, αλλά και τον ευρύτερο ελληνικό χώρο.\nΈνας δάσκαλος από τα Σελλιά Ρεθύμνου ου άφησε μνήμες αγαθές και … στην Καστοριά!\n21 Αυγούστου 2014 Ο Νικόλαος Α. Γύπαρης ως Επιθεωρητής Δημοτικών Σχολείων Καστοριάς. Η φωτογραφία προέρχεται από το βιβλίο «Οι Σελλιανοί» του Κ.Ι. Ανδρεδάκη (σελ. 143).\nΤις βασικές πληροφορίες και τους πρώτους θετικούς σχολιασμούς για το ασυνήθιστα προοδευτικό αυτό πρόσωπο τους οφείλομε, πρέπει να πω, στον κ.Κώστα Ι. Ανδρεδάκη,\nΑναρτήθηκε από Λευτερης Τσιλογλου στις 11:31 μ.μ. Δεν υπάρχουν σχόλια:\nα) Ιστορική διαδρομή του Σχολείου – Το Σχολείο από το 1899 ως σήμερα\nΤο Δημοτικό Σχολείο Γραμβούσας ιδρύθηκε το έτος 1992 και αντικατέστησε τα δύο παλαιότερα ολιγοθέσια δημοτικά σχολεία της τότε κοινότητας Γραμβούσας, ή επί το ορθότερον, είναι η πραγματική συνέχεια αυτών, αφού κληρονόμησε την σχολική τους περιφέρεια, το μαθητικό δυναμικό, το διδακτικό προσωπικό και το αρχείο τους.\nα) του 1/θεσιου Δημοτικού Σχολείου Κάτω Μεσογείων Γραμβούσας και\nβ) του 2/θεσιου Δημοτικού Σχολείου Καμάρτσου Γραμβούσας και τα οποία είχαν την παρακάτω αξιοσημείωτη ιστορική διαδρομή.\nΤο πρώτο εξ αυτών: Το Δημοτικό Σχολείο Κάτω Μεσογείων ιδρύθηκε επί Κρητικής Πολιτείας το έτος 1899 στον πάλαι ποτέ Δήμο Μεσογείων. Χρονολογικά οι μεταβολές που υπέστη *Ιδρύθηκε ως 2/τάξιο αριθ Διατάγμ11 αριθ ΦΕΚ 87/7-10-1899,*ως 1/ταξιο αριθ Διατάγμ78 αριθ ΦΕΚ 51/15-9-1900, *ως διηρημένο αριθμ Διαταγμ103 αριθΦΕΚ67/3-9-1901, * ως Β/θμιο Παρθεναγωγείο αριθμ Διατάγματος 41 αριθμΦΕΚ42/28-7-1903, * Προήχθη εις Α/θμιο αριθμ..Διαταγμ 26 αριθμ ΦΕΚ 16/10-3-1904, *εις διηρημένο 2/τάξιο αριθμ Διαταγμ144 αριθμ ΦΕΚ 57/12-9-1909.* Ιδρύθηκε αδιαίρετο μικτό αριθμ Διαταγμ102 αριθμ ΦΕΚ51/30-7-1911, *Ονομάσθηκε 2/ταξιο ΦΕΚ 29/26-8-1915 & ΦΕΚ424/14-11-1915, * Συγχωνεύθηκε το 2/ταξιο αρρένων και το1/ταξιο θηλέων εις 3/τάξιο μικτό ΦΕΚ 27/3-3-1928, * ως 2/θεσιο το1960 *και ως 1/θεσιο το1985 * και τέλος Συγχωνεύθηκε από 1-9-1993 με το Δημοτικό Σχολείο Γραμβούσας.\nΕκπαιδευτήρια Βασιλειάδη προέβαλαν πριν από δύο δεκαετίες στα εκπαιδευτικά και πνευματικά δρώμενα της πόλης μας ως ο εκπαιδευτικός οργανισμός που προήλθε από την μετεξέλιξη του μεγαλύτερου φροντιστηριακού οργανισμού της πόλης.\nΑξιοποίησαν την πολυετή εμπειρία και γνώση των εκπαιδευτικών διαδικασιών του φροντιστηριακού χώρου φιλοδοξώντας να τις μετουσιώσουν σε πρακτικές που απευθύνονται σε ευρύτερους διδακτικούς στόχους. Στην πορεία αυτών των ετών τα ...Εκπαιδευτήρια Βασιλειάδη οραματίστηκαν, σχεδίασαν και υλοποίησαν ένα σύγχρονο, ελεύθερο και δημιουργικό σχολικό περιβάλλον, που αφουγκράζεται τις γνωστικές και ψυχοσυναισθηματικές ανάγκες των παιδιών. Οι μαθητές μας ζουν και εργάζονται στο ζεστό και φιλικό περιβάλλον του σχολείου μας, που τους εξασφαλίζει την ομαλή μετάβαση από την εφηβεία στην ενηλικίωση και εγγυημένα προετοιμάζει την πρόσβασή τους στα Πανεπιστημιακά Ιδρύματα της χώρας μας.\n19.4.2016 | 12:00\nΦΑΡΜΑΚΟΡΗΤο Lifo.gr συνάντησε πέντε εκπαιδευτικούς που διδάσκουν στο δημοτικό, στο γυμνάσιο και στο λύκειο, συζήτησε μαζί τους για τη σημερινή κατάσταση στα σχολεία και μοιράστηκε τις σκέψεις τους για την εκπαίδευση στην Ελλάδα και το μέλλον της.\n«Η κοινωνία, κυρίως όσον αφορά το λύκειο, δεν περιμένει τίποτε από το σχολείο»\nΟ Α. εργάζεται οκτώ χρόνια ως αναπληρωτής καθηγητής. Φέτος διδάσκει σε τέσσερα λύκεια της Αθήνας\n«Αν με ρωτούσε κάποιος τι μου κάνει πιο μεγάλη εντύπωση στο σημερινό σχολείο, θα έλεγα το πόσο μακριά είναι από την κοινωνία. Πρόκειται για ένα σχολείο τελείως απομονωμένο, ο κοινωνικός του ρόλος είναι εντελώς υποβαθμισμένος και υποβαθμίζεται ακόμα περισσότερο από την αδιαφορία των γονιών. Μου κάνει φοβερή εντύπωση το ότι οι γονείς δεν έρχονται στο σχολείο, δεν ρωτάνε για τα παιδιά τους. Πίστευα ότι αυτό συμβαίνει στα λύκεια, γιατί εκεί διδάσκω κυρίως, αλλά και στο γυμνάσιο όταν πήγα, υπήρχε η ίδια αντιμετώπιση. Το ενδιαφέρον είναι ότι αυτοί που έρχονται και ρωτάνε είναι οι γονείς των παιδιών που δεν χρειάζεται, που είναι καλοί μαθητές. Αυτή είναι μια μεγάλη αντίφαση – οι γονείς που τα παιδιά τους αντιμετωπίζουν μαθησιακά ή άλλα προβλήματα απουσιάζουν από το σχολείο. Από την άλλη, ενώ έχουμε ως κοινωνία την απαίτηση για ένα καλύτερο σχολείο, αδιαφορούμε για το υπάρχον. Πώς φαντάζεται κανείς ότι θα φτάσουμε σε ένα νέο σχολείο, θα γκρεμίσουμε αυτό και θα φτιάξουμε ένα καινούργιο; Το σχολείο που υπάρχει είναι που χρειάζεται βελτίωση και υποστήριξη και πρέπει να γίνει ένα κομμάτι της κοινωνίας – αυτό είναι που απουσιάζει. Αυτή είναι η πρώτη μου σκέψη, από εκεί πιστεύω ότι πρέπει να ξεκινήσουμε. Είναι χαρακτηριστικό ότι φέτος, σε λύκειο στο οποίο διδάσκω, ο φυσικός ήρθε στις 18 Νοεμβρίου και ενώ η απαίτηση για καθηγητή μαθήματος που εξετάζεται στις Πανελλήνιες είναι μεγαλύτερη, δεν διαμαρτυρόταν κανένας. Τη λύση την αναζητούν όλοι εκτός σχολείου – δεν έχουμε καθηγητή, θα πάμε το παιδί μας σε ένα φροντιστήριο.\nΣτο σχολείο με το... πλοίο!\nΚαι μετά και στο φροντιστήριο... Πολύ διαφορετικά προβλήματα από τους υπόλοιπους μαθητές της Ελλάδας αντιμετωπίζουν οι μαθητές της Αμμουλιανής για να φτάσουν στο σχολείο τους.\nΑπό το νησάκι της Μακεδονίας, κάθε μέρα παίρνουν το πλοίο για να περάσουν απέναντι στη Χαλκιδική για να πάνε στο σχολείο, δρομολόγιο που επαναλαμβάνεται το απόγευμα για όσους παρακολουθούν μαθήματα σε φροντιστήριο.\nΌπως είπε στην τηλεόραση του ΣΚΑΪ ο πρόεδρος της νησιωτικής ...Κοινότητας της Αμμουλιανής Βαγγέλης Μιγγίρης, ο δήμος χρησιμοποιεί και ένα ταχύπλοο για να διευκολύνει τους μαθητές. Ωστόσο η θαλάσσια μεταφορά είναι πολλές φορές προβληματική καθώς συχνά ο καιρός δεν επιτρέπει να εκτελεστεί το δρομολόγιο με αποτέλεσμα τα παιδιά να χάνουν το μάθημά τους.\nΟ Δημήτρης Γληνός ξεχωρίζει ανάμεσα στην πλειάδα των λαϊκών αγωνιστών που απαρνήθηκαν τη «ζεστασιά» της ταξικής καταγωγής τους και τάχτηκαν με τους αδικημένους. Απαρνήθηκε την αστική τάξη που τον γέννησε και του παρείχε όλα τα εφόδια που θα τον έκαναν ένα λαμπρό ―από τα λαμπρότερα― μυαλά της, και αυτή δεν του το συγχώρεσε. Παρά το ότι δεν έπαψε ποτέ να αναγνωρίζει το κύρος του και να τον σέβεται, παράλληλα δεν έπαψε και να τον μισεί και να τον διώκει, δίχως έλεος, μέχρι το τέλος της ζωής του. Ο Γληνός πέθανε πρόωρα, με την υγεία του επιβαρημένη από τις κακουχίες μιας ζωής ταγμένης στην υπόθεση της εργατικής τάξης, έχοντας εκπληρώσει στο ακέραιο το χρέος που επίτασσε η συνείδησή του: «(…)τετράγωνο σα δωρική κολόνα το μυαλό του τοποθετήθηκε οριστικά στο στρατόπεδο του λαού. Πολλοί λένε ότι θέλουν την εξέλιξη αλλά φοβούνται την επανάσταση. Ο Γληνός δε δίστασε και πέρασε στην επανάσταση(…)».\nΟ Δημ. Γληνός στην Ακροναυπλία\nΟ ίδιος ο Γληνός, σε ένα από τα γράμματα που έστελνε σε μαθητές και φίλους του από την Ακροναυπλία, όπου βρέθηκε έγκλειστος, έγραφε: «Η ζωή είναι ένα ποτάμι, όπου πρέπει να κολυμπήσει κανείς ο ίδιος και όχι ν’ ακούσει άλλους να διηγούνται πώς κολύμπησαν. Αυτό είναι σωστό. Μα το ποτάμι έχει μέρη με βουρκονέρια, με βρωμόκλαδα, με σάπια φύλλα, με γλιστερά μαλάκια και έχει και νερά καθαρά και διάφανα. Στη μέση που είναι τα καθαρά και βαθιά νερά, το ρέμα είναι ορμητικό. Εκεί μόνο ο γενναίος κολυμπητής, που σπαθίζει το νερό με χέρια και πόδια, στέκεται και χαίρεται το αναγάλλιασμα της ωραίας ζωής. Εκεί φτάνουνε μόνο λίγοι αγωνιστές, καλοί και αγνοί».\nΙΣΤΟΡΙΚΗ ΑΝΑΣΚΟΠΗΣΗ ΤΗΣ ΙΔΡΥΣΗΣ ΚΑΙ ΛΕΙΤΟΥΡΓΙΑΣ ΤΟΥ ΔΗΜΟΤΙΚΟΥ ΣΧΟΛΕΙΟΥ ΑΓΙΟΥ ΣΥΛΛΑ\nΒυθίζω το βλέμμα στη γαλάζια θάλασσα των ματιών σου,\nπροσπαθώντας να ανιχνεύσω τις απόκρυφες σκέψεις.\nνα συντονιστώ και ν’ ανιχνεύσω τις επιθυμίες του....\nΤο λέω καθαρά χωρίς τις γνωστές αναστολές\nΘέλω να γίνω λαθρεπιβάτης στο σκάφος του σώματός σου\nστρατηγός και κυρίαρχος της επικράτειας.\nΝα γλιστρώ στις παρειές του προσώπου,\nνα τρέχω στις πεδιάδες της κοιλιάς,\nνα κατηφορίζω στις ισάδες των μηρών,\nνα ανιχνεύω τις σκοτεινές σπηλιές ανάμεσά τους\nτους στεναγμούς της ευχαρίστησής σου\nΑυτό θα ‘ναι βάλσαμο της καρδιάς μου\nΔάσκαλος και μαθητής : Η ιερότητα μιας σχέσης\nΑπό τους τελευταίους Δασκάλους του Γένους μας, ο Φώτης Κόντογλου, για να παραστήσει την εικόνα της σημερινής Ελλάδας, κατέφυγε σ' ένα μύθο. Το μύθο του χταποδιού. Η χταπόδα βοσκά στον πάτο της θάλασσας μαζί με το χταποδάκι. Άξαφνα το καμακώνουνε. Το χταποδάκι φωνάζει: «Με πιάσανε μάνα». Η μάνα τού λέγει: «Μη φοβάσαι παιδί μου». Ξαναφωνάζει το μικρό: «Με βγάζουν από τη θάλασσα». Πάλι λέγει η μάνα: «Μην φοβάσαι παιδί μου. Και πάλι: «Με σγουρίζουνε (με τρίβουνε στα βράχια): Μη φοβάσαι παιδί μου». «Με μασάνε». «Μην φοβάσαι παιδί μου». «Πίνουνε κρασί, μάνα». «Άχ! σ 'έχασα παιδί μου». Το χταποδάκι, λέει ο Κόντογλου, συμβολίζει την Ελλάδα. «Παλαιόθεν και ως τώρα όλα τα θερία πολεμούν να την φάνε» τρώνε, αλλά μένει και μαγιά. Χταποδομάνα είναι η μοίρα της Ελλάδα. Το κρασί συμβολίζει τα φώτα του φράγκικου πολιτισμού, που μετακενώθηκαν στην καθ' ημάς Ανατολή από τους ξιπασμένους νεόπλουτους της μάθησης. Με το κρασί ξεχνάς ποιος είσαι...\nΈγραψε ο Χουρμούζης, αγωνιστής του '21 και λόγιος, για τους τότε ψαλιδόκωλους που κατέφταναν σωρηδόν από τη Δύση, για να μας φωτίσουν. «Απροκάλυπτος περιφρόνησης των πατρίων μας και της θρησκείας ακόμη, ως δείγμα ευρωπαϊκής προόδου. Συμπεριφορά γελοιωδέστατη, δήθεν υψηλής ανατροφής και σφαίρας αριστοκρατικής. Ξιπασμένων οψιπλούτων αηδέστατοι επιδείξεις! Πτωχοαλαζονεία αξία οίκτου, γλώσσα παρδαλή». Ο Ζουράρις τους ονομάζει νατοκεμαλικά ρινίσματα, «γυρολόγους της αμερικανικής νέας τάξης πραγμάτων, εξυπνάκηδες, δηθενάδες που βούλιαξαν στο τίποτε του δήθεν τους και στο δήθεν του τίποτ τους», καταπώς τα αραδιάζει στο έξοχο πόνημά του «βέβηλα και κίβδηλα». Αυτό το σάπιο κρασί, το νεοταξικό αφιόνι, ποτίζει ύπουλα κυρίως το σχολείο. Παράδειγμα. Βιώνουμε στις μέρες μας κάποιες στρεβλώσεις και παρανοήσεις στην Παιδεία (ή μάλλον εκπαίδευση). Ο κοινός νους βεβαιώνει πως δεν λείπουν απλώς αίθουσες διδασκαλίας ή διδακτικό προσωπικό, εποπτικά μέσα κι λοιπά, τα οποία θα λείπουν και θα συμπληρώνονται αενάως. Λείπει κάτι κρισιμότερο.\nΗ ΕΚΠΑΙΔΕΥΣΗ ΣΤΟ ΠΕΡΑΧΩΡΙ (ΣΧΟΛΕΙΑ – ΔΑΣΚΑΛΟΙ – ΜΑΘΗΤΕΣ)\nΌπως και στα άλλα χωριά της Ιθάκης έτσι και στο Περαχωριό, έως το 1898-1900 σχολικό δημόσιο κτίριο δεν υπήρχε. Πολύ δε περισσότερο σχολείο Θηλέων.! Ένα μονοτάξιο σχολείο αρρένων λειτουργούσε, το οποίο στεγαζόταν σε σπίτια ακατάλληλα για παρόμοια χρήση – σκοτεινά και ανθυγιεινά- όπως ήταν (καθώς λέιε και ο Θωμάς Βλησμάς) το σπίτι του Βαγγέλη Δενδρινού (Παρηγορίτση) που έχει αγοραστεί σήμερα από Ιταλό. Βέβαια η φοίτηση στο σχολείο δεν ήταν υποχρεωτική και την διδασκαλία την έκανε ιερέας.\nΑπό τις διάφορες πληροφορίες που δίνει ο Θωμάς Βλησμάς, διαπιστώνουμε ότι ο προαναφερόμενος Βαγγέλης Δενδρινός έδωσε και το οικόπεδο για να κτισθεί αργότερα στο Περαχωριό το σχολείο Συγγρού. Όταν δε χτίστηκε αυτό το σχολείο λειτούργησε ανάλογα σε θηλέων σε ένα σπίτι του Λιάτου, κάπου εκεί που (είναι? ήταν?) το σπίτι του Τάτση Σιμήρη και πρώτη δίδαξε σε αυτό μια δασκάλα κυρία Βιργινία του Λεωνίδα (επίθετο?) και πρώτη μαθήτρια στο σχολείο αυτό των θηλέων ήταν η Δήμητρα του Γιάννη Βλησμά (Βούτα). Κατόπιν ήρθε μια αυστηρή δασκάλα Μαρία Θηβαίου, τότε το σχολείο θηλέων είχε μεταφερθεί, σε ένα σπίτι που αργότερα χρησιμοποιήθηκε σαν μπακάλικο του Πάντιου Βλασσόπουλου (πατρικό σπίτι Σπύρου Σιμήρη). Παράλληλα μαθαίνουμε ότι τα κορίτσια εκείνο τον καιρό, μαζί, με τα γράμματα διδάσκονταν να κάνουν διάφορα εργόχειρα, τα οποία εξέθεταν στις εξετάσεις, κρεμώντας τα γύρω-γύρω στη σχολική αίθουσα.\nΔός μοι τούτον τον ξένον…»: Οι άνθρωποι της εκπαίδευσης ανοίγουν αγκαλιά στην προσφυγιά\nΑν δεν υπάρχει έρωτας, δεν υπάρχει εκπαίδευση\nΚορνήλιος Καστοριάδης Thessaloniki Arts and Culture\nΑναρτήθηκε από Λευτερης Τσιλογλου στις 7:56 μ.μ. Δεν υπάρχουν σχόλια:\nΤο ζωοφόρο κύμα του ευεργετισμού\nΣτον πρώτο αιώνα της ζωής του ελεύθερου Ελληνικού κράτους, φτωχό από τη γέννησή του, χρεωμένο με αμαρτίες και τεράστια προβλήματα αδυνατεί να ανταποκριθεί στα βασικά του καθήκοντα. Στα πρώτα εδάφη που απελευθερώνονται υπάρχει παντελής έλλειψη υποδομών, αλλά και των αναγκαίων κονδυλίων για τη δημιουργία τους. Στον ευρύτερο χώρο της Μεσογείου και της Ευρώπης υπάρχουν πολυάριθμες κοινότητες Ελλήνων, που με την ισχυρή προσωπικότητα και εργασί...α κυρίως στον εμπορικό τομέα, έγιναν πλούσιοι παράγοντες της περιοχής. Κάποιοι με αυτή τη δραστηριότητα συγκέντρωσαν άφθονο πλούτο. Νιώθουν δυνατό το δεσμό με τη χώρα προέλευσης των ιδίων ή των γονέων τους. Και όντες εν ζωή ή καταλείποντας την επιθυμία τους σε διαθήκη αφήνουν σημαντικά ποσά στην κεντρική διοίκηση ή άλλους φορείς με συγκεκριμένες εντολές για την αξιοποίησή τους. Θα πρέπει να τονιστεί ότι για την ενεργοποίηση τέτοιων και τόσων προσφορών εργάστηκε πληθώρα ανθρώπων μέσα κι έξω από τη χώρα, ανθρώπων με όραμα κι όνειρα, που τους έλειπαν τα υλικά μέσα για την πραγματοποίησή τους.\nΣε κάθε κομμάτι της σημερινής επικράτειας, σε κάθε τομέα της ανθρώπινης δραστηριότητας ή ανάγκης, για κάποιον που ψάχνει, θα βρει άφθονα τέτοια παραδείγματα, που αρκετά ζουν και προσφέρουν τις υπηρεσίες τους και σήμερα. Αυτό για άνθρωπο που ενδιαφέρεται και αναζητά την αλήθεια. Αυτό το λέω γιατί αργότερα η παρέμβαση του κράτους, η γραφειοκρατία του και η αμβλυμμένη συνείδηση ενίων λειτουργών της δημιούργησαν δυσάρεστες καταστάσεις. Σε πολλές περιπτώσεις δε σεβάστηκαν τις επιθυμίες των δωρητών ή προσεταιρίστηκαν για ίδιο όφελος την προσφορά τους. Αυτή είναι η μία πλευρά που φρέναρε αυτό το ευλογημένο ρεύμα. Ο δεύτερος λόγος του περιορισμού του ήταν η αντίληψη των κρατιστών ότι όλα αυτά είναι χρέος του κράτους να τα κάνει και δε χρειάζεται να παρεμβαίνει η «ιδιωτική πρωτοβουλία». Υπερεκτίμηση των δυνατοτήτων του κρατικού προϋπολογισμού και κάποιες φορές αυτή η αντίληψη είχε και ιδεολογικές αφετηρίες.\nΗ συρρίκνωση των Ελληνικών κοινοτήτων στα ιστορικά κέντρα της Κωνσταντινούπολης και γενικότερα της Ιωνίας, της Βιέννης, Τεργέστης, Οδησσού και κυρίως των πόλεων της Αιγύπτου περιόρισε αυτή τη δυνατότητα. Όμως οι ανάγκες συνέχισαν να υπάρχουν, όπως και άνθρωποι με πλούτο κι αγάπη για τον τόπο. Λόγω της τραυματισμένης εμπιστοσύνης στην ικανότητα της κρατικής μηχανής να διαχειριστεί με ωφέλιμο τρόπο χρήματα και καταστάσεις, ανέπτυξαν μια νέα μορφή ευεργετισμού. Εγκατέστησαν αυτοδιαχειριζόμενα ιδρύματα με αυστηρούς εσωτερικούς κανονισμούς λειτουργίας και προίκισαν αυτά με τα απαραίτητα περουσιακά στοιχεία για τη λειτουργία και το έργο τους. Εύκολα θα μπορούσε κάποιος να απαριθμήσει δεκάδες τέτοια παραδείγματα.\nΟ ρόλος του κράτους τώρα είναι να εξασφαλίσει σε αυτά όχι υλικά πλεονεκτήματα. Περισσότερο χρειάζεται διευκολήνσεις, να μην παρεμβαίνει, ασκώντας ασφυκτική εξουσία στην πορεία τους. Τις άλλες πλευρές του θέματος θα τις αναπτύξω σε άλλη ευκαιρία…..\nΑναρτήθηκε από Λευτερης Τσιλογλου στις 7:55 μ.μ. Δεν υπάρχουν σχόλια:\nΔιάπυρη μεν η πεθυμιά\nαλλά σε αρκτικό περιβάλλον\nπού να βρει η έρμη θέση\nν’ ακουμπήσει ;\nΣ’ όλες τις απόπειρες...\nτην κάθετη αποδοκιμασία\nΔάσκαλοι και μαθητές στο ίδιο σχολείο\nΤρίτη 28th, Ιανουάριος 2014 / 11:30\nΜια ευχάριστη έκπληξη επεφύλαξε η ζωή στους γυμναστές Γιώργο Καλλιγιάννη και Νεκτάριο Νικάκη, στον φιλόλογο και δάσκαλο Νικόλαο Τσουπάκη, στον δάσκαλο Χρόνη Παρασκευά και στις δασκάλες Βαγγελιώ Νικάκη και Μαρία Μαρινάκη, καθώς τους έλαχε να διδάξουν στο ίδιο σχολείο από το οποίο πήραν το απολυτήριο του Δημοτικού....\nΤο 2ο Δημοτικό ,το γνωστό Καμαράκι, ήταν το σχολείο το οποίο πριν από χρόνια τους αγκάλιασε με θέρμη, τους έδωσε τα πρώτα γράμματα και τους καλλιέργησε την αγάπη για τη μαθητική ζωή. Έκτοτε πέρασαν από Γυμνάσιο, Λύκειο, Πανεπιστήμιο, έκαναν οικογένεια ώσπου τελικά ξαναγύρισαν στο ‘σχολείο –μάνα’ που τους έθρεψε αυτή τη φορά όμως όχι από την θέση του μαθητή αλλά από την θέση του διδασκάλου, επιβεβαιώνοντας την λαϊκή ρήση «έχει ο καιρός γυρίσματα».\nΈνα ταξίδι στην ιστορία του σχολείου: Τα παλιά αναγνωστικά, η πλάκα και το κοντύλι...\n10:21 | 12 Σεπ. 2016\nΤελευταία ανανέωση 10:23 | 12 Σεπ. 2016\nΜια νέα σχολική χρονιά ξεκινά σήμερα για χιλιάδες μαθητές σε όλη την Ελλάδα. Αυτό σημαίνει νέα βιβλία, νέα σχολικά είδη, ίσως ακόμη κι ένας νέος «μοντέρνος» δάσκαλος που θα καλωσορίσει τους μαθητές με ένα τραγούδι από λάπτοπ... Αυτά σήμερα.\nΣτεγάζεται σε ένα πανέμορφο διατηρητέο κτίριο του 19ου αιώνα στην οδό Τριπόδων.\nΣκοπός του είναι η διάσωση και η έρευνα του σχολικού υλικού. Το Μουσείο, που άρχισε να λειτουργεί το 2015, τελεί υπό την αιγίδα του Υπουργείο Πολιτισμού, Παιδείας και Θρησκευμάτων και είναι μέλος του Δικτύου Μουσείων και Πολιτιστικών Φορέων Ιστορικού Κέντρου Αθηνών.\nΞεναγός μας η πρόεδρος του Μουσείου, Ευαγγελία Κανταρτζή, που μίλησε στο ΑΠΕ-ΜΠΕ με βοηθούς τον Μίμη και την Άννα, ήρωες του αναγνωστικού του Κώστα Γραμματόπουλου.\nΣύμφωνα με την κ. Κανταρτζή, «οι ήρωες αυτοί είναι η Αλίκη Βουγιουκλάκη των σχολικών αναγνωστικών», τους γνωρίζουν όλα τα παιδιά.\nΖωντανεύουν μέσα από τις σελίδες και κάνουν μαζί μας ένα διαδραστικό ταξίδι στο χρόνο ανακαλύπτοντας την ιστορία του σχολείου των περασμένων δεκαετιών.\nΣχολική αίθουσα και «θα φορώ καπέλο»\n«Υπάρχουν επιχειρηματικές ιδέες στην Ελλάδα με μεγάλη δυναμική»\nΑναστασία Τσίλογλου, Γενική Διευθύντρια ΑΦΗ/ΑFI\nΤι κοινό μπορεί να έχουν ένας πρώην ποδοσφαιριστής, ένας τεχνικός δικτύων, μια σχεδιάστρια παπουτσιών για γάμους και μια παραγωγός παραδοσιακών αμυγδαλωτών; Είναι επιχειρηματίες στην Ελλάδα, με εξαιρετικές ιδέες και «άπειρο» επιχειρηματικό μεράκι, που απέκτησαν πρόσβαση σε χρηματοδότηση και δωρεάν εκπαίδευση μέσω της Action Finance Initiative (ΑΦΗ/AFI) . Είναι, όπως λέει η κ. Αναστασία Τσίλογλου, «η παραγωγική δύναμη της χώρας, στην οποία η ΑΦΗ πιστεύει έμπρακτα και το αποδεικνύει βοηθώντας τους να ιδρύσουν και να αναπτύξουν τις νέες ή υφιστάμενες εταιρείες τους».\nΠοια είναι και τι κάνει η AFI;\nΗ ΑFI είναι μία αστική μη κερδοσκοπική, μη κυβερνητική εταιρεία που ιδρύθηκε από την ActionAid Hellas και τη γαλλική οργάνωση ADIE, η οποία ηγείται των μικροπιστώσεων στην Ευρώπη. Σκοπός του οργανισμού είναι να ενισχύσει την επιχειρηματικότητα στην Ελλάδα, να καταπολεμήσει τον οικονομικό και κοινωνικό αποκλεισμό, και να περιορίσει την ανεργία, την περιθωριοποίηση και τη φτώχεια μέσω της δημιουργίας νέων θέσεων εργασίας και της αυτοαπασχόλησης.\nΈχει ξεκινήσει ως πιλοτικό πρόγραμμα στην Αττική και μέχρι σήμερα έχει κυρίως υποστηρίξει επιχειρήσεις εντός του νομού, με κάποιες εξαιρέσεις σε υπόλοιπες περιοχές της Ελλάδας. Ο ρόλος της AFI είναι διττός: δίνει πρόσβαση είτε σε νέους είτε σε υφιστάμενους επιχειρηματίες σε συνολική χρηματοδότηση έως 20.000 ευρώ με τη μορφή μικροδανείων έως 10.000 ευρώ και με τη μορφή επιπλέον δωρεάς έως 10.000 ευρώ μέσω του στρατηγικού συνεργάτη The People’s Trust και προσφέρει δωρεάν εκπαίδευση, συμβουλευτική και υποστήριξη στους επιχειρηματίες.\nΒιογραφίαΓεννήθηκε στις 15 Απριλίου[εκκρεμεί παραπομπή] 1863 στη Μύκονο. Μετά τις γυμνασιακές του σπουδές γράφτηκε αρχικά στη νομική σχολή του Πανεπιστημίου Αθηνών την οποία και εγκατέλειψε προκειμένου να επιδοθεί στη νομισματολογία και αργότερα αρχαιολογία. Σπούδασε με υποτροφία της Κυβερνήσεως νομισματική ...(1893-1897) στο Βερολίνο, Λονδίνο και Παρίσι. Κατά τη διαμονή του στο Παρίσι έγραψε το πρώτο του σύγγραμμα « Nomismatique de la Crete ancienne » το οποίο και βραβεύτηκε από τη Γαλλική Ακαδημία όπου και προσελήφθη αμέσως προκειμένου να βοηθήσει στην σύνταξη του "Corpus numorum". Επιστρέφοντας στην Ελλάδα διορίστηκε νομισματογνώμονας του Νομισματικού Μουσείου Αθηνών όπου και εργάστηκε σ' αυτό μέχρι τον θάνατό του. Αργότερα το 1899 ανέλαβε διευθυντής του Νομισματικού Μουσείου. Το 1918 εκλέχθηκε καθηγητής της Νομισματικής μετρολογίας και σφραγιδολογίας στο Πανεπιστήμιο της Αθήνας, θέση που διατήρησε μέχρι το 1920.  Ήταν πρόεδρος του Αρχαιολογικού Συμβουλίου του Κράτους.\nΊδρυσε και διεύθυνε την Διεθνή Εφημερίδα της Νομισματικής Αρχαιολογίας (Journal International de l'Archéologie Numismatique). Βραβεύτηκε από την Γαλλική Ακαδημία των Επιγραφών. Ακόμη, έλαβε το χρυσό μετάλλιο της Βασιλικής Νομισματικής Εταιρείας του Λονδίνου το 1914 και το μετάλλιο του Huntington της Αμερικανικής Νομισματικής Εταιρείας.\nΑναρτήθηκε από Λευτερης Τσιλογλου στις 8:07 π.μ. Δεν υπάρχουν σχόλια:\nΤο κτίριο είναι πετρόκτιστο, πολύ καλά συντηρημένο και έχει όλα τα στοιχεία της τοπικής παραδοσιακής αρχιτεκτονικής. Είναι κτισμένο σε ένα από... τα ψηλότερα σημεία της πόλης και έτσι έχουμε απίστευτη θέα στη γύρω περιοχή. Μεταγενέστερα χτίστηκε ένα δεύτερο κτίριο πίσω από αυτό της φωτογραφίας όπου υπάρχει εκτός από τις αίθουσες των τάξεων, μία ευρύχωρη αίθουσα πολλαπλών χρήσεων, μία αίθουσα προβολών που μπορεί να φιλοξενήσει μία τάξη, χώρο για τη βιβλιοθήκη μας, την αίθουσα των υπολογιστών, γραφεία διεύθυνσης, δασκάλων και άλλους βοηθητικούς χώρους. Οι αίθουσες των τάξεών μας είναι αρκετά ευρύχωρες και φωτεινές.\nΤΡΙΤΗ, 8 ΜΑΡΤΙΟΥ 2011\nΔασκάλα τότε με τα 73 παιδιά είχαμε την μαμά μου. Τελείωσε το εξατάξιο Διδασκαλείο Σερρών το 1933. Μετά το Δημοτικό πήγε στο Διδασκαλείο – Ορφανοτροφείο με ορφανά αριστούχα κορίτσια εσώκλειστα που πήγαιναν αρχικά Δημοτικό και μετά Διδασκαλείο. Ήταν ένα πρόγραμμα που το ξεκίνησε το παλάτι και λειτούργησε για πολλά χρόνια με τον εθνικισμό και τα χριστιανικά ιδεώδη στο έπακρο. Διορίστηκε δασκάλα σε ηλικία 18 ετών. Φυσικά... ήταν δασκάλα εκπαιδευμένη με τις παιδαγωγικές μεθόδους της εποχής εκείνης και τάξεις με 70-80 παιδιά ήταν για αυτήν ψωμοτύρι...\nΌταν λοιπόν ήμασταν Β΄ Δημοτικού της ανέθεσαν την τάξη μας με τα 73 παιδιά και ένας από αυτούς ήμουν κι εγώ. Τρεις – τρεις στα θρανία.\nΤο δημ. σχολείο Πατρίδας\nΤο Δημ. Σχολείο Πατρίδας ανήκει στη Διεύθυνση Πρωτοβάθμιας Εκπαίδευσης Ημαθίας. Είναι 6/θέσιο οργανικά αλλά λειτουργεί ως 7/θέσιο. Η δυναμικότητά του είναι 95 μαθητές και είναι χωρισμένοι σε 6 τμήματα, ένα τμήμα για κάθε τάξη και ένα τμήμα τάξεως Υποδοχής. Το σχολείο μας λειτουργεί και ως Ολοήμερο Σχολείο στο οποίο φοιτούν 32 παιδιά χωρισμένα σε δύο τμήματα. Στα τμήματα αυτά εκτός από την προετοιμασία των μαθητών–τριών για την επόμενη μέρα, γίνοντ...αι μαθήματα Αγγλικών, Γυμναστικής, Μουσικής και χορού. Το διδακτήριό μας διαθέτει 7 αίθουσες διδασκαλίας, στεγασμένες όλες σ’ έναν ισόγειο όροφο, αίθουσα Η/Υ εξοπλισμένη με 10 υπολογιστές και Βιβλιοθήκη εφοδιασμένη με πλούσιο εκπαιδευτικό και λογοτεχνικό υλικό. Το κτίριό μας περιβάλλεται από ένα προαύλιο μεγάλης έκτασης, δεντροφυτεμένο και καλυμμένο κατά το μεγαλύτερο μέρος του με πράσινο και . Κάθε αίθουσα είναι εξοπλισμένη με σύγχρονη επίπλωση (θρανία, πίνακες για μαρκαδόρους, βιβλιοθήκες), διαθέτει γωνία Η/Υ με δυνατότητα προβολής στην τηλεόραση και η οποία είναι συνδεδεμένη με κεντρικό δίκτυο υπολογιστών και πρόσβαση στο internet.\nΑναρτήθηκε από Λευτερης Τσιλογλου στις 7:32 μ.μ. Δεν υπάρχουν σχόλια:\nΤο δημοτικό σχολείο Κουτσελιού\nΤο δημοτικό σχολείο Κουτσελιού λειτούργησε σ' ένα πέτρινο, διώροφο κτίριο στο κέντρο του χωριού από το 1932 έως το 2008.\nΣτη συνέχεια μεταφέρθηκε σε καινούριο κτίριο.Το καινούριο σχολείο έχει μεγαλύτερους χώρους,αλλά καμιά φορά νοσταλγούμε και το παλιό μας σχολείο.\nΑναρτήθηκε από Λευτερης Τσιλογλου στις 7:31 μ.μ. Δεν υπάρχουν σχόλια:\nΑς μην τρέφουμε ψευδαισθήσεις. Τέλειες καταστάσεις δεν υπήρξαν, μήτε και θα υπάρξουν. Αυτές κυκλοφορούν μόνο σαν «σενάρια εργασίας» σε ιερά κείμενα θρησκειών ή μπροσούρες μονολιθικών κοσμοθεωριών. Προϋποθέτουν κοινωνίες απαρτιζόμενες κι από ιδανικούς πολίτες. Και τέτοιες κοινωνίες δεν υπάρχουν. Οι πολίτες τους είναι άνθρωποι και μεταφέρουν τα εκ γενετής ελαττώματά του ανθρώπου, αυτά που σφραγίζουν τελικά τη συμπεριφορά τους. Η θέσπιση νόμων, οι οδηγίες απαγορεύσεων, οι αυστηρές ποινές που προβλέπονται για τις περιπτώσεις των παραβιάσεών τους δεν αποτέλεσαν αποτελεσματικό ανάχωμα. Ας το πάρουμε απόφαση. Έτσι θα πορευτούμε. Η μόνη ελπίδα είναι τα φαινόμενα να περιοριστούν κατά το δυνατόν. Αν τώρα κάποιοι σου υπόσχονται θαύματα, ας είσαι προετοιμασμένος. Πίσω από τα λόγια τους κρύβονται υστεροβουλίες.\nΑναρτήθηκε από Λευτερης Τσιλογλου στις 7:30 μ.μ. Δεν υπάρχουν σχόλια:\nΣκοτεινός κι αδιαπέραστος ο τοίχος, ερμητικά κλειστός. Πίσω του είναι κρυμμένα τα κλειδιά. Αυτά που εξηγούν τις απορίες, που λύνουν τα προβλήματα, που έχουν τις απαντήσεις στους αιώνιους γρίφους. Είναι μάταιο να ελπίζεις ότι θα βρεις κάποια άγνωστη δίοδο, ένα αφύλαχτο μέρος και θα εισχωρήσεις στο άβατο. Όμως και η προσπάθεια είναι γνώση, αποτελεί κομμάτι της ζωής μας\nΑναρτήθηκε από Λευτερης Τσιλογλου στις 8:09 μ.μ. Δεν υπάρχουν σχόλια:


Δημοσίευση: 30 Μαρ 2021 21:03\nΑνησυχητικό κενό στα εμβόλια ρουτίνας παιδιών\nΑνησυχητικό εμβολιαστικό κενό στα εμβόλια ρουτίνας παιδιών και εφήβων έχει δημιουργήσει\nη πανδημία της Covid-19, σύμφωνα με τον πρόεδρο της Ελληνικής Παιδιατρικής Εταιρίας, καθηγητή Παιδιατρικής, Ανδρέα Κωνσταντόπουλο. Σημειώνει ότι το Υπουργείο Υγείας έχει καθιερώσει ένα Εθνικό Πρόγραμμα Εμβολιασμών, το οποίο εφαρμοζόταν σε πολύ μεγάλο βαθμό και έτσι η εμβολιαστική κάλυψη στη χώρα μας ήταν σε υψηλά επίπεδα. Όμως, στο πρώτο lockdown (Μάρτιος - Απρίλιος 2020) ο βασικός εμβολιασμός ρουτίνας (διφθερίτιδα, τέτανος, κοκκύτης, ηπατίτιδα Β, Hib, πολιομυελίτιδα, πνευμονιόκοκκος, ιλαρά, ερυθρά, παρωτίτιδα) ελαττώθηκε σημαντικά. Στα παιδιά ηλικίας μικρότερης των 18 μηνών μόνο ποσοστό 20% εμβολιάστηκε. Στα παιδιά ηλικίας άνω των 4 ετών και τους εφήβους, δυστυχώς τα ποσοστά εμβολιασμού σχεδόν μηδενίστηκαν, αναφέρει ο καθηγητής.\nΜετά το πρώτο lockdown οι εμβολιασμοί ξεκίνησαν εκ νέου να πραγματοποιούνται με την προτροπή των παιδιάτρων και της Ελληνικής Παιδιατρικής Εταιρείας, έχοντας σαν αποτέλεσμα τον Οκτώβριο 2020 οι εμβολιασμοί να αυξηθούν σημαντικά σε όλες τις ηλικίες, φτάνοντας σε ποσοστό 80%. Δυστυχώς, με το δεύτερο lockdown τον Νοέμβριο, τα ποσοστά των βασικών εμβολιασμών ρουτίνας στα παιδιά κάτω των 18 μηνών μειώθηκαν και πάλι κατά 17-20%, ενώ στα μεγαλύτερα παιδιά και τους εφήβους μειώθηκαν κατά 40%, σύμφωνα με τον κ. Κωνσταντόπουλο.\n* Καρκίνος του τραχήλου της μήτρας (HPV) =>μείωση εμβολιασμών κατά 40-45%.\n* Μηνιγγίτιδα C =>μείωση εμβολιασμών κατά 30-35%.\n* Μηνιγγίτιδα Β =>μείωση εμβολιασμών κατά 40%, κ.λπ.\n«Έχει δημιουργηθεί ένα ανησυχητικό εμβολιαστικό κενό», τονίζει χαρακτηριστικά και προσθέτει ότι «στο τρίτο lockdown του Φεβρουαρίου 2021 τα πρώτα δεδομένα δείχνουν ότι υπάρχει σχεδόν μηδενικός εμβολιασμός στην εφηβική ηλικία». Σύμφωνα με τον κ. Κωνσταντόπουλο, από τα παραπάνω προκύπτει ότι «το τείχος προστασίας (ανοσία αγέλης) στα παιδιά και εφήβους έχει σημαντικά ελαττωθεί. Αυτό σημαίνει ότι αν δεν δράσουμε άμεσα, θα εμφανισθούν παλιά (ξεχασμένα) λοιμώδη νοσήματα, όπως ιλαρά, κοκκύτης, μηνιγγίτιδα, κ.λπ. Το πρόβλημα θα είναι πιο έντονο για τη μηνιγγίτιδα Β, που η κάλυψη είχε φθάσει στο 40%».\nΟι αποζημιώσεις για covid ασθενείς σε ιδιωτικές κλινικές\nΤη διαδικασία αποζημίωσης χρήσης κλινών νοσηλείας, κλινών εντατικής θεραπείας των εγκαταστάσεων, των θαλάμων, που διατίθενται στο Ελληνικό Δημόσιο από ιδιώτες παρόχους υπηρεσιών υγείας, καθορίζει κοινή απόφαση του αναπληρωτή Οικονομικών, Θεόδωρου Σκυλακάκη και του υπουργού Υγείας, Βασίλη Κικίλια. Σύμφωνα με την απόφαση σε περίπτωση διάθεσης, εκ μέρους ιδιωτών παρόχων υγείας (ιδιωτικών θεραπευτηρίων/κλινικών και Κέντρων Αποθεραπείας και Αποκατάστασης), κλινών για τη νοσηλεία ασθενών ασυμπτωματικών, πλην όμως θετικών στον ιό Covid-19, οι ιδιώτες πάροχοι αποζημιώνονται για τα συγκεκριμένα περιστατικά με το ημερήσιο νοσήλιο των ιδιωτικών κλινικών, προσαυξημένο με τον συντελεστή μισθολογικού κόστους 2,09. Από την ημερομηνία έναρξης ισχύος της έγγραφης πράξης αποδοχής της πρότασης εθελοντικής διάθεσης, του γενικού γραμματέα Υπηρεσιών Υγείας και για το χρονικό διάστημα χρήσης που ορίζεται σε αυτήν, οι διατιθέμενες κλίνες αποζημιώνονται ως ανωτέρω, ανεξαρτήτως της χρονικής στιγμής πλήρωσής τους. Σε περίπτωση διάθεσης κλινών για τη νοσηλεία ασθενών με Covid-19, που εμφανίζουν συμπτωματολογία, η αποζημίωση καθορίζεται, σύμφωνα με τον μηχανισμό των Κλειστών Ενοποιημένων Νοσηλίων (Κ.Ε.Ν.), την κείμενη νομοθεσία και τον Ε.Κ.Π.Υ. του Ε.Ο.Π.Υ.Υ. Σε περίπτωση διάθεσης κλινών εκ μέρους Κέντρων Αποθεραπείας και Αποκατάστασης Κλειστής Νοσηλείας για τη νοσηλεία ασθενών με Covid-19, που εμφανίζουν συμπτωματολογία, η αποζημίωση καθορίζεται σύμφωνα με το ημερήσιο νοσήλιο νοσηλευτικής περίθαλψης των ΚΑΑ-ΚΝ προσαυξημένο κατά 30 ευρώ για τη λήψη μέτρων προστασίας Covid-19 (χωρίς εφαρμογή συντελεστή μισθολογικής προσαύξησης). Στην αποζημίωση των 30 ευρώ δεν περιλαμβάνονται τα Μέτρα Ατομικής Προστασίας (ΜΑΠ), τα οποία χορηγούνται από την οικεία Υγειονομική Περιφέρεια. Παράλληλα σύμφωνα με το άρθρο 5 της κοινής απόφασης η αποζημίωση των Κέντρων Αποκατάστασης για υπηρεσίες αποθεραπείας-αποκατάστασης σε ασθενείς μετά από νόσηση με Covid-19, ορίζεται στο ημερήσιο νοσήλιο νοσηλευτικής περίθαλψης των Κ.Α.Α.-Κ.Ν. Ο αριθμός των συνεδριών και η διάρκεια της αποθεραπείας - αποκατάστασης καθορίζεται ανάλογα με τη βαρύτητα της συμπτωματολογίας και το είδος της θεραπείας. Ο αρχικός χρόνος νοσηλείας σε Κ.Α.Α.-Κ.Ν. ορίζεται έως 30 ημέρες σύμφωνα με την ιατρική γνωμάτευση εισαγωγής του θεράποντος ιατρού και δεν μπορεί να υπερβαίνει τις 60 ημέρες τον χρόνο.\nΕΟΠΥΥ: Ψηφιακά τα αιτήματα για δαπάνες\nΣτην ψηφιοποίηση περισσότερων αιτημάτων προς τον ΕΟΠΥΥ προχωρούν με Κοινή Υπουργική Απόφαση οι υπουργοί Υγείας Βασίλης Κικίλιας, Επικρατείας και Ψηφιακής Διακυβέρνησης Κυριάκος Πιερρακάκης, ο αναπληρωτής υπουργός Οικονομικών Θόδωρος Σκυλακάκης και ο υφυπουργός Ψηφιακής Διακυβέρνησης Γιώργος Γεωργαντάς. Έτσι, θα υποβάλλονται ηλεκτρονικά, μέσω του atomika-aitimata.gov.gr, τα αιτήματα για αποζημίωση που αφορούν: 1. Δαπάνες για προμήθεια οπτικών ειδών. 2. Δαπάνες μετακίνησης για διενέργεια συνεδριών αιμοκάθαρσης και 3. δαπάνες μετακίνησης για διενέργεια μεταγγίσεων αίματος, αφαιμαξομεταγγίσεων ή αφαιμάξεων σε δικαιούχους πάσχοντες από μεσογειακή αναιμία, δρεπανοκυτταρική νόσο και άλλες αιμοσφαιρινοπάθειες. Επιπλέον, επεκτείνεται για όλους (παιδιά, εφήβους και ενήλικες) η ψηφιακή διαδικασία υποβολής ατομικών αιτημάτων προς τον ΕΟΠΥΥ για θεραπείες ειδικής αγωγής (λογοθεραπεία, εργοθεραπεία και ψυχοθεραπεία). Η λειτουργία της πλατφόρμας είχε ξεκινήσει τον Αύγουστο του 2020 μόνο για προστατευόμενα μέλη, διευκολύνοντας την καθημερινότητα οικογενειών με παιδιά που υποβάλλονται σε αυτές τις ειδικές θεραπείες. Η διαδικασία είναι σχεδιασμένη με απλό και λειτουργικό τρόπο. Οι ενδιαφερόμενοι εισέρχονται στο atomika-aitimata.gov.gr με τους κωδικούς Taxisnet και τον ΑΜΚΑ τους (ή τον ΑΜΚΑ του προστατευόμενου μέλους) και υποβάλλουν την αίτηση αναρτώντας τα απαραίτητα κατά περίπτωση δικαιολογητικά και καταχωρώντας τον αριθμό κινητού τηλεφώνου και έναν έγκυρο και ενεργό αριθμό τραπεζικού λογαριασμού (IBAN), στον οποίο είναι αποκλειστικοί δικαιούχοι ή συνδικαιούχοι. Στη συνέχεια η Υπηρεσία ελέγχει τα στοιχεία και τα δικαιολογητικά και καταβάλλει τα αναλογούντα ποσά χωρίς άλλη ενέργεια των δικαιούχων. Μέσα στο επόμενο δίμηνο θα ψηφιοποιηθεί το σύνολο των ατομικών αιτημάτων προς τον ΕΟΠΥΥ και συγκεκριμένα:\n* Αποζημίωση για χρήση υπηρεσιών αποκλειστικών νοσοκόμων, σε κρατικά νοσοκομεία.\n* Αποζημίωση δαπανών μετακίνησης για λόγους υγείας, εκτός του τόπου μόνιμης κατοικίας του.\n* Αποζημίωση δαπανών ιατρικώς υποβοηθούμενης αναπαραγωγής σε μη συμβεβλημένους ιδιωτικούς φορείς.\n* Αποζημίωση δαπάνης για προμήθεια περούκας.\n* Αποζημίωση δαπανών για προμήθεια προϊόντων ειδικής διατροφής χωρίς γλουτένη για πάσχοντες από κοιλιοκάκη.\n* Αποζημίωση δαπανών για διενέργεια λογοθεραπειών, εργοθεραπειών και ψυχοθεραπειών (το αίτημα δεν αφορά ειδικές θεραπείες παιδιών/εφήβων και ενηλίκων).\n* Αποζημίωση λουτροθεραπείας και αεροθεραπείας.\n* Καταβολή εφάπαξ χρηματικής αποζημίωσης αντί μαιευτικής περίθαλψης, στην περίπτωση τοκετού κατ’ οίκον.


21/10 Σριούσμπερι - Φλίτγουντ Τάουν | Προγνωστικά | Ανάλυση | Στατιστικά\nΣριούσμπερι – Φλίτγουντ Τάουν\n*Αήττητη εντός έδρας\n*Under2,5 τα 5/7 εντός έδρα της\n*Δεν δέχτηκε γκολ στα 5/7 εντός έδρας\n*Over2,5 ήταν τα 4/6 εκτός έδρας\n*Over2,5 ήταν τα 9/10 τελευταία της παιχνίδια\n*Τα 9/10 επιβεβαίωσαν και το GG\nΔεν χωρά καμία αμφιβολία πλέον πως ήρθε για να... μείνει. Με μία εξαιρετική εμφάνιση επικράτησε με 4-0 της Μπίστολ Ρόβερς. Ήδη στο 40' προηγούνταν με 4-0 και στο δεύτερο κατέβασε... ταχύτητα. Χαιρέτησε την εξαιρετική απόδοση των παιχτών του ο τεχνικός Πολ Χαρστ, που δεν έκρυψε τον ενθουσιασμό του. “Ήταν από αυτές τις λίγες φορές που στα τελευταία 20' τους παιχνιδιού ήμασταν χαλαροί”, τόνισε ο νεαρός τεχνικός, ο οποίος όπως είναι λογικό έχει συγκεντρώσει όλα τα βλέμματα πάνω του. Εκμεταλλεύτηκε την “γκέλα” της Γουίγκαν και έμεινε μόνη πρώτη, έχοντας διαφορά ασφαλείας δύο πόντων πλέον από τους διώκτες της. Δεν πρέπει να ξεχνάμε πως αποτελεί τη μοναδική αήττητη (10-4-0) ομάδα σε ολόκληρη την Φούτμπολ Λιγκ του Αγγλικού ποδοσφαίρου.\nΑγωνιστικά Νέα: Διαθέτει τη δεύτερη καλύτερη άμυνα στο πρωτάθλημα, έχοντας δεχτεί μόλις 9 τέρματα σε 14 αγωνιστικές (η πρώτη ανήκει στη Γουίγκαν). Σκόραραν τέσσερις διαφορετικοί παίχτες δείχνοντας πως διαθέτει πλουραλισμό στην επίθεση. Επέστρεψε από τραυματισμό ο αναπληρωματικός φορ Τζον – Λιούις (9/1). Σχεδόν πλήρης αποστολή για την ομάδα του Πολ Χαρστ, με μοναδικό απόντα τον επιθετικό Νίαλ Ένις (1/0).\nΠιθανή ενδεκάδα: (4-5-1): Χέντερσον – Μπράουν, Σάντλερ, Ενσιάλα, Μπόλτον – Ρόντμαν, Ογκόγκο, Γκόντφρεϊ, Νόλαν, Γουάλεϊ – Πέιν\nΔεύτερη σερί ισοπαλία, αυτήν την φορά με διαφορετικό σκορ (1-1) από την προηγούμενη και το... αγαπημένο της 2-2. Βρέθηκε νωρίς πίσω στο σκορ (1-0 στο 18') και όσο περνούσε ο χρόνος ανέβαζε την απόδοσή της. Στο 85' βρήκε το γκολ που της χάρισε έναν σημαντικό πόντο. Ο τεχνικός Ρόσλερ τόνισε πως η Φλίτγουντ ήταν ξεκάθαρα η καλύτερη ομάδα μέσα στον αγωνιστικό χώρο έχοντας την αίσθηση πως χάθηκαν δύο βαθμοί παρά ότι κερδήθηκε ένας. Ήταν το τρίτο διαδοχικό παιχνίδι που παραμένει αήττητη (1-2-0), όσα δηλαδή είναι και αυτά στα οποία αγνοεί την ήττα μακριά από την έδρα της. “Η ομάδα έχει πολλά να δώσει ακόμα, όλοι το γνωρίζουν αυτό. Δεν είναι κακό να είσαι ρεαλιστής, αντιθέτως αξιοπρεπές θα έλεγα”, συμπλήρωσε ο Γερμανός τεχνικός.\nΑγωνιστικά Νέα: Για ένα ολόκληρο ημίχρονο αγωνίστηκε ο αξιόλογος επιθετικός ΜακΚάλενι (5/2) που επέστρεψε από τραυματισμό. Ίσως γίνουν αλλαγές στην βασική ενδεκάδα από τον Γερμανό τεχνικό, μετά τα συνεχόμενα παιχνίδια το τελευταίο διάστημα. Το θετικό για τον Ρόσλερ είναι ότι έχει όλο σχεδόν το ρόστερ στη διάθεσή του, με μοναδική εξαίρεση τον στόπερ Μπόλγκερ (13/0) που συμπλήρωσε κάρτες στο Σκάνθορπ και θα λείψει απόψε. Τη θέση του πιθανότατα θα πάρει ο Κέιργκιλ.\nΠιθανή ενδεκάδα: (3-5-2): Κερνς – Ποντ, Ίσθαμ, Κέιργκιλ – Μπελ, Γκλέντον, Ντέμπσεϊ, Γκραντ, Κόιλ – Χιγιούλα, Κόουλ\nΗ Σριούσμπερι παίζει με αυτοπεποίθηση και έχει αποκτήσει χαρακτήρα νικητή. Συμφωνούμε πως στην έδρας της είναι ιδιαίτερα δυνατή και πως έχει τις περισσότερες πιθανότητες νίκης ωστόσο θα θέλαμε λίγο παραπάνω τον άσσο.


Οικονόμου για Τσίπρα: Πήγε για μαλλί και βγήκε κουρεμένος - Times News\nΟικονόμου για Τσίπρα: Πήγε για μαλλί και βγήκε κουρεμένος\nΤο σχόλιο του κυβερνητικού εκπροσώπου για την επίσκεψη του προέδρου του ΣΥΡΙΖΑ στη ΡΑΕ\nby Times Newsroom 29 Απριλίου 2022\nΟ κυβερνητικός εκπρόσωπος, Γιάννης Οικονόμου, σχολίασε τα όσα είπε για την κυβέρνηση και για τις τιμές του ρεύματος στην Ελλάδα ο Αλέξης Τσίπρας μετά την επίσκεψή του στη ΡΑΕ, λέγοντας πως ο πρόεδρος του ΣΥΡΙΖΑ «πήγε για μαλλί και βγήκε κουρεμένος».\nΑναλυτικά η τοποθέτηση του Γιάννη Οικονόμου: «Πήγε για μαλλί και βγήκε κουρεμένος»: ο κ. Τσίπρας επισκέφθηκε σήμερα την ΡΑΕ και, υπό την πίεση των γεγονότων και των στοιχείων που του παρουσιάστηκαν, πήρε κατ’ ουσία πίσω τους ανυπόστατους υπολογισμούς που έκαναν στην Κουμουνδούρου, τους οποίους επαναλάμβαναν διαρκώς ο ίδιος και τα στελέχη του, για υπερκέρδη πάνω από 1,5 δισ. των εταιρειών ενέργειας.\nΕπίσης, δεν μπόρεσε έστω να ψελλίσει κάτι για το αδιαμφισβήτητο γεγονός ότι μετά την κρατική παρέμβαση στήριξης η τιμή λιανικής του ρεύματος στην Ελλάδα είναι φθηνότερη από πολλές ευρωπαϊκές χώρες, τις οποίες ο κ. Τσίπρας μέχρι πρότινος επικαλούνταν ως πρότυπο.\nΜε διαρκή ψέματα, ασυναρτησίες, προχειρότητα και ερασιτεχνισμό δεν λύθηκε ποτέ κανένα πρόβλημα. Οι πολίτες το ξέρουν καλά και από τις ψεύτικες υποσχέσεις του κ. Τσίπρα στην αντιπολίτευση και από την κυβερνητική θητεία του.\nΗ Κυβέρνηση αφουγκράζεται διαρκώς τα προβλήματα και τις αγωνίες των πολιτών. Και στέκεται δίπλα τους. Γι’ αυτό, παράλληλα με τα μέτρα που έχουν ήδη ληφθεί, συνεχίζει την προσπάθεια περαιτέρω ελάφρυνσης της κοινωνίας και των επιχειρήσεων από τις επιπτώσεις της παγκόσμιας κρίσης ενέργειας και σύντομα θα ανακοινώσουμε νέες δραστικότερες παρεμβάσεις.\nΑλέξης ΤσίπραςΓιάννης ΟικονόμουπολιτικήΡΑΕ\nΤσίπρας: Για να τελειώσει η επιβάρυνση του καταναλωτή, πρέπει να τελειώσει η κυβέρνηση Μητσοτάκη\nΟυκρανία: Το Κρεμλίνο εκπονεί σχέδια για ψευδοκράτος με την ονομασία «Νότια Ρους»


ΜΟΝΗ ΔΑΔΙΑΣ-ΝΕΑ: ΕΞΗΓΟΥΜΑΣΤΕ ΚΑΘΕΤΑ:-ΜΥΝΗΜΑ-\nMHNYMA ΠΡΟΣ ΠΑΝΤΕΣ ...ΕΝ ΕΒΡΩ!\nΗ ιστοσελίδα αυτή, δεν έχει καμιά σχέση με τις ανάλατες και βαρετές εκκλησιαστικές ιστοσελίδες...Και δι΄ευχών των αγίων ..προ-πατέρων Εβραίων...ημών: Αβραάμ και της Σάρας και της μάρας το κάγκελο! Και πάπαλα οι μέγιστοι Ορφέας , Διόνυσος, τα δικά μας δηλαδή εβρίτικα κι ελληνικά... φιλαράκια! Να είναι καλά οι... Εβραίοι προπάτορές μας!\nΕπειδή αγαπάτε τον Έβρο\nστέλνετε ΠΑΝΤΑ τα e-mails\nσας με αυτό τοσηματάκια,\nΤΟΝ ΕΒΡΟ ΔΙΑΣΗΜΟ!\nΕίναι, η ιστοσελίδα, στον Έβρο και λειτουργεί από ορίτζηναλ Εβρίτες με σημαία μεν την ταλαίπωρη Μονή Δαδιάς, της οποίας η ταυτότητα χάνεται μέσα στο χρόνο σε βαθμό να μην έχει να επιδείξη ΟΥΔΕΝ απτό για το παρελθόν της, μα ΚΑΝΕΝΑ ΣΤΟΙΧΕΙΟ ! Παραμένει όμως η Δαδιά ως σημείο προαιώνιας ιστορίας-αναφοράς και παγκοσμίου ενδιαφέροντος μνημείο!Και η Δαδιά, η δάδα του Έβρου, μαζί με το ΔΕΛΤΑ του Έβρου και τα άλλα ..παραχωμένα συγκλονιστικά μνημεία της\nκομβικής αυτής περιοχής.. σταυροδρόμι της ανθρωπότητας!\nΟι στοχεύσεις μας είναι Πανευρίτικες και θα κάνουμε τομές που δεν φαντάζετε κανείς για ολάκερο τον Έβρο , το και περιφρονημένο από την αδίστακτη μεν πολιτεία, αλλά και από τους επιτόπιους, εγχώριους (λίαν επιεικώς) λαπάδες.\n΄Ηδη, αν και είμαστε στην αρχή, σας δίνουμε μια γεύση για τα όσα θα επακολουθήσουν. Ξέρουμε πως τρίβετε τους οφθαλμούς σας ήδη!\nΘερμή παράκληση προς τους ιεραποστόλους -έτσι είναι- που διακονούν την ιερή ενημέρωσή σας. Είτε είναι ερασιτέχνες μπλόγκερς, είτε δημοσιογράφοι επαγγελματίες να προσέχουν τις αναρτήσεις μας. Η θεματολογία μας ΠΑΝΤΑ θα είναι αποκλειστική... κι άρα ΟΛΟΙ είναι ελεύθεροι να την αναπαράγουν υπό την αίρεσιν , όχι της μνείας της ΠΗΓΗΣ, που ποσώς μας ενδιαφέρει, αλλά της ουσιαστικής αξιολόγησης του θέματος.\nΕρωτάται π.χ. η περίπτωση των χωριών ΓΙΑΝΝΟΥΛΗ, ΣΙΔΕΡΩ (πομακοχώρι) κ.α έχουν καλυφθεί και πότε από τα τοπικά Μ.Μ.Ε (μπλογκς, Τύπος κλ.π).;\nΤι θέλουμε να πούμε; Πως υπάρχει η ζωή δίπλα μας, αλλά δεν την ακουμπάμε ...δημοσιογραφικά.. Το χειρότερο είναι ότι δεν την οσμιζόμαστε...\nΘερμοτάτη επίσης παράκληση προς ΟΛΟΥΣ τους παροικούντες στον ΄Εβρο να μας στέλνουν τα πάντα , τωρινά, χθεσινά ..ΤΑ ΠΑΝΤΑ, διότι ο ΕΒΡΟΣ δεν είναι χαρτογραφημένος ούτε σαν ολοκληρωμένη ιστορία, ούτε σαν αρχαιολογία (σκόρπια και τυχαία πράγματα βγήκαν στο φως) ούτε σαν τρέχουσα οντότητα!Άρπα κόλα είμαστε..\nΕμείς που έχουμε συνειδητοποιήσει όλα αυτά τα μοναδικώς ανέκδοτα, ξεκινάμε αυτή την περιπέτεια να γνωρίσουμε τον ΄Εβρο... κι αν σας έχουμε συμπολεμιστές, συμμαχιτές, τότε η Δάδα της Δαδιάς ..θα πάει πολύ μακριά.


Κίνα Τσάντα κρασιού μαύρου χαρτιού με λογότυπο και λαβή Κατασκευαστές\nLiyang Paper Products Co., Ltd. [Guangdong,China] Είδος Επιχείρησης:Εμπορική Εταιρεία , Κατασκευαστής Main Mark: Αφρική , Αμερική , Ασία , Καραϊβικής , Ανατολική Ευρώπη , Ευρώπη , μέση Ανατολή , Βόρεια Ευρώπη , Ωκεανία , Άλλες αγορές , Δυτική Ευρώπη , Παγκόσμιος Εξαγωγέας:91% - 100% certs:CE, ISO9001 Περιγραφή:Τσάντα κρασιού μαύρου χαρτιού,Τσάντα κρασιού με λογότυπο,Τσάντα κρασιού μαύρο\nHome > Προϊόντα > Χαρτοσακούλα > Ασκός κρασιού > Τσάντα κρασιού μαύρου χαρτιού με λογότυπο και λαβή\nΑρ. μοντέλου: ELY1801BWB\nΜαύρη τσάντα από χαρτί από φανταχτερό ματ μαύρο χαρτί που πάχος χαρτιού 150gsm -300gsm σύμφωνα με το μέγεθος της τσάντας κρασιού και προτιμάτε; Ο σχεδιασμός της τσάντας σε μαύρο μαύρο χρώμα με λογότυπο ζεστό σφραγιστικό χρυσό φινίρισμα φαίνεται κομψό και boutique. Τσάντα κρασιού με λογότυπο , αποδεκτό προσαρμοσμένο μέγεθος και σχέδιο. Απαιτούνται όλες οι λεπτομέρειες για τον υπολογισμό της τιμής.\nLiyang προϊόντα χαρτιού συνεργασία., Ltd είναι μια εργοστάσιο και εμπορική εταιρεία που βρίσκεται στο Dongguan, Κίνα. Ειδικευμένη στην παραγωγή χαρτιού συσκευασίας δώρου, όπως χαρτοσακούλα, εκτύπωση βιβλίων, σημειωματάριο, φάκελοι, τσάντα για ψώνια χαρτιού, ετικέτες κοσμημάτων, τσάντα κρασιού, μαύρη τσάντα χαρτιού,\nΤσάντα συσκευασίας μαύρου χαρτιού


Η "Τηλέτυπος Α.Ε." γνωστοποιεί ότι η κατά 100% θυγατρικής της "Τηλέτυπος Κύπρου ΛΤΔ" συνήψε σύμβαση πωλήσεως, της συμμετοχής της στο μετοχικό κεφάλαιο της Oλλανδικής εταιρείας NetMed στην Forthnet.\nΔημοσιεύθηκε: 15 Απριλίου 2008 - 10:10\nΣε συνέχεια της ανακοίνωσης της 31 Οκτωβρίου 2007, η "Τηλέτυπος Α.Ε." γνωστοποιεί ότι η κατά 100% θυγατρικής της "Τηλέτυπος Κύπρου ΛΤΔ" συνήψε σύμβαση πωλήσεως, ομού με τους πλειοψηφούντες μετόχους, της συμμετοχής της στο μετοχικό κεφάλαιο της Oλλανδικής εταιρείας "NetMed N.V." στην εταιρεία "Forthnet Α.Ε.".\nΤο συνολικό αντάλλαγμα της πώλησης είναι ίσο προς την επιχειρηματική αξία της "NetMed N.V." ύψους 490.000.000 ευρώ.\nΗ συμμετοχή της "Τηλέτυπος Κύπρου ΛΤΔ" στην "ΝetMed N.V." ανέρχεται σε 12,528%.\nΗ ολοκλήρωση της πώλησης τελεί υπό ορισμένες αιρέσεις, συμπεριλαμβανομένης της έγκρισης της εξαγοράς και της αλλαγής ελέγχου συνδεδεμένων με τη "NetMed N.V." επιχειρήσεων από της αρμόδιες αρχές στην Ελλάδα και στην Κύπρο, καθώς και της έγκρισης της αύξησης του μετοχικού κεφαλαίου της "Forthnet A.E." από την Έκτακτη Γενική Συνέλευση των μετόχων της εταιρείας.\nForthnet: Λεπτομέρειες για την εξαγορά της NOVA\nForthnet: Διευκρινίσεις & "οδηγίες" από τη Myriad


Πάσχα με ήλιο και υψηλές θερμοκρασίες - Mparaki.gr\nHomepage » Τοπικές Ειδήσεις » Πάσχα με ήλιο και υψηλές θερμοκρασίες\nΠρώτη καταχώρηση: Πέμπτη, 29 Απριλίου 2021, 14:36\nΚαλές καιρικές συνθήκες – με νεφώσεις που θα εναλλάσσονται με διαστήματα ηλιοφάνειας – θα επικρατήσουν γενικά στη χώρα έως την Κυριακή του Πάσχα, σύμφωνα με τα τελευταία προγνωστικά στοιχεία του Εθνικού Αστεροσκοπείου Αθηνών. Η αλλαγή αυτή του καιρού θα θυμίσει καλοκαίρι και οι συνθήκες αναμένονται ιδανικές για το εορταστικό τραπέζι. Οι άνεμοι στα πελάγη δεν θα ξεπερνούν τα 4 έως 5 μποφόρ, αλλά οι συγκεντρώσεις σκόνης στην ατμόσφαιρα αναμένονται να είναι αυξημένες. Η θερμοκρασία θα κινηθεί σε υψηλά για την εποχή επίπεδα λόγω των θερμών αερίων μαζών που καλύπτουν την Ανατολική Μεσόγειο.\nΔείτε live πώς θα διαμορφωθεί η θερμοκρασία τις επόμενες ημέρες:\nΠιο αναλυτικά, τη Μεγάλη Παρασκευή σε όλη τη χώρα προβλέπονται κατά διαστήματα πυκνές νεφώσεις, κυρίως στα νότια, όπου ενδέχεται τοπικά το μεσημέρι να σημειωθούν ασθενείς βροχές ή ψιχάλες. Οι άνεμοι θα πνέουν νότιοι 4 και πρόσκαιρα 5 μποφόρ. Ευνοείται η μεταφορά αφρικανικής σκόνης. Η θερμοκρασία θα διατηρηθεί σε υψηλά επίπεδα και θα προσεγγίσει τους 30 με 31 βαθμούς, σε μεγάλο μέρος της χώρας.\nΤο Μεγάλο Σάββατο σε όλη τη χώρα προβλέπεται ηλιοφάνεια με αραιές νεφώσεις, κατά διαστήματα. Οι άνεμοι θα πνέουν νοτιοανατολικοί στα βόρεια 3 με 5 και στα νότια 4 με 5 μποφόρ. Ευνοείται εκ νέου η μεταφορά αφρικανικής σκόνης και η θερμοκρασία θα σημειώσει περαιτέρω άνοδο.\nΣυγκεκριμένα το Μεγάλο Σάββατο (01/05) αλλά και την Κυριακή του Πάσχα (02/05) αναμένεται να αγγίξει και να ξεπεράσει κατά τόπους τους 35 βαθμούς Κελσίου, ενώ στο μεγαλύτερο μέρος της Κεντρικής και Νότιας χώρας θα φτάσει τους 30 βαθμούς Κελσίου. Στον σχετικό χάρτη που ακολουθεί παρουσιάζεται η διακύμανση της μέγιστης θερμοκρασίας στα 5 μεγαλύτερα αστικά κέντρα έως την Κυριακή του Πάσχα (02/05).\nΤην Κυριακή Του Πάσχα 02 Μαΐου σε όλη τη χώρα προβλέπονται κατά διαστήματα νεφώσεις, κυρίως στα βόρεια. Οι άνεμοι θα πνέουν νότιοι 4 μποφόρ. Ευνοείται η μεταφορά αφρικανικής σκόνης. Η θερμοκρασία θα διατηρηθεί σε υψηλά επίπεδα και θα προσεγγίσει τους 34 με 36 βαθμούς, σε μεγάλο μέρος της χώρας.\nΤη Δευτέρα του Πάσχα προβλέπονται αραιές νεφώσεις κατά τόπους πιο πυκνές. Τις απογευματινές ώρες στα ορεινά της κεντρικής και βόρειας ηπειρωτικής χώρας θα εκδηλωθούν τοπικοί όμβροι.Οι συγκεντρώσεις αφρικανικής σκόνης στην ατμόσφαιρα της νοτιοανατολικής χώρας θα είναι αυξημένες. Οι άνεμοι θα πνέουν δυτικοί βορειοδυτικοί 3 με 5 μποφόρ.Η θερμοκρασία, αν και θα σημειώσει μικρή πτώση στα δυτικά, κεντρικά και βόρεια, θα παραμείνει σε υψηλά για την εποχή επίπεδα.\nΔείτε στο παρακάτω βίντεο πώς αποτυπώνεται η άνοδος της θερμοκρασίας στη χώρα μας:\nΠηγές: Εθνικό Αστεροσκοπείο Αθηνών, worldweatheronline.com, windy.com, Xalazi.gr, Meteoclub.gr, Weather.gr, Hellenicweather.gr\nΤελευταία ενημέρωση: Πέμπτη, 29 Απριλίου 2021, 14:39\nPrevious post Κορωνοϊός – BioNTech: Αίτημα έγκρισης σε ΗΠΑ και ΕΕ για τον εμβολιασμό εφήβων 12 – 15 ετών\nNext post Μιανμάρ: Επιθέσεις εναντίον αεροπορικών βάσεων – Απόρριψη του σχεδίου της ASEAN απο τη χούντα\nΣταδιακή άρση lockdown: Τι αλλάζει τις επόμενες ημέρες και πότε θα ανακοινωθεί Απρίλιος 29, 2021


2 Omegle Video Chat App\n2.1 Omegle Video chat App\n2.1.1 Για Το Android\n2.1.2 Για Ios\n2.2 Οι χρήστες Συνομιλίες Βίντεο.\n2.3 Τι είναι Omegle Bot?\nΜέχρι αυτή τη φορά σε 2008 αυτό έγινε δημοφιλής και πάλι με τα παιδιά και τους νέους, με το να μην είναι καλά γνωστό με ενήλικες, και ανήλθε στην κορυφή. Omegle είναι μια ιστοσελίδα για τους γονείς μας.\nΤο’s μια μεγάλη θέση για νέους φίλους. Το Omegle Chat App, επιλέξτε ένα τυχαίο και να μιλήσω ξεχωριστά. Θα κρατήσει την ταυτότητά σας μυστικό για να αποκαλύψει τον εαυτό σας. Για να βοηθήσει να κρατήσει ασφαλή, οι συνομιλίες θα πάρει μέρος ανώνυμα αρκεί να σου πω ποιός είσαι. Και όταν το κατεβάσετε, μπορείτε να διακόψετε τη συνομιλία. Εκτιμάται ότι τα Ξυράφια χρησιμοποιούσαν Omegle. Παρακαλώ να είστε στη δουλειά και αν έχετε μόλις γνώρισες, μην πεις στον κόσμο την ταυτότητά σας.\nΕίναι μια εναλλακτική λύση Omegle βίντεο και συνομιλίες App Είμαστε πλέον σε web-based και προσβάσιμο από www.omegle.com, και έχουμε δημιουργήσει μια εφαρμογή για iPhone και Android. Θέλω να δώσω το link για το πιο επισκέφθηκε μπλοκ στο site https://www.omeglerandomstrangers.com/ έχει μια αναζήτηση βοήθεια. Προτείνω να το κοιτάξεις. Πώς Omegle δουλειά? Μπορείτε να πάρετε πληροφορίες για ένα κράτος web σελίδα. Αυτή η συχνότητα είναι μια ενέργεια που είναι συνδεδεμένη. Two versions of our members are Text or omegle συνομιλία μέσω βίντεο. Μόλις’ve επιλέξει το κείμενο, ένα τυχαία ξένος είναι συνδεδεμένο για να ξεκινήσετε τη συνομιλία και τη συνομιλία αρχίζει. Οθόνη με video chat επιλεγμένο. Video chat, πλήρης οθόνη. Θα παρέχεται ένα screenshot για να δείτε το κείμενο και το βίντεο μετρήσεις.Δεν είναι απαραίτητο να χρησιμοποιήσετε Omegle. Καμία προσωπική ή ειδικού περιεχομένου, όπως ένας λογαριασμός ή λογαριασμός που απαιτείται. Omegle προσφέρει επίσης μια ‘θιγμένος’ video chat είναι προσβάσιμο από μια άμεση σύνδεση στην κύρια σελίδα. Οι χρήστες που κάνουν κλικ σε αυτό, θα λάβει το ακόλουθο κείμενο στην οθόνη;\nΜπορείτε να χρησιμοποιήσετε Ome tv android app για χρήση στο Omegle έκδοση του android τηλέφωνα. Κάντε κλικ για να κατεβάσετε από το Google play σελίδα\nΜπορείτε να χρησιμοποιήσετε το Ome τηλεόραση ios app για να χρησιμοποιήσετε Omegle i-phone για κινητά τηλέφωνα. Κάντε κλικ για να κατεβάσετε από το App Store της σελίδας\nΟι χρήστες Συνομιλίες Βίντεο.\nΜόλις γίνει αποδεκτή, οι χρήστες μπορούν να παρακολουθήσουν live webcam εκπομπές του “απεριόριστου” άλλα οι χρήστες συνομιλίες βίντεο. Μπορούν να συμμετέχουν. Μια τάση που παρατηρήθηκε στο Omegle, το spam/auto-bot λογαριασμούς Omegle ήταν κοινή σε όλες συνδρομές μας. Η ιδέα πίσω από αυτούς τους λογαριασμούς είναι να αυτοματοποιήσει τη διαδικασία της αποστολής μηνυμάτων. Το δημιούργησε υπολογιστής δημιουργεί ένα bot και στέλνει το μήνυμα. Ένα δυνατό παράδειγμα bot μήνυμα εμφανίζεται παρακάτω. Σε αυτό το παράδειγμα, το αυτοματοποιημένο bot μήνυμα περιέχει μια Κλωτσιά ID που ο χρήστης θέλει/επιθυμεί να παρακολουθείτε το bot. Μετά από αυτό το μήνυμα έχει σταλεί, η συζήτηση διακόπτεται.\nΤι είναι Omegle Bot?\nΕπιτρέψτε μου να. Πολύ γρήγορα και δεν είναι πολύ τεχνική. Στα social media, bot λογαριασμοί έχουν γίνει δημοφιλής. Για παράδειγμα, αν χρησιμοποιείτε το Twitter, θα δείτε ότι η ίδια υπηρεσία έχει μια σειρά από bots. Ένα bot για το Omegle είναι ένα γραπτό κομμάτι του κώδικα που έχει δημιουργηθεί για να εκτελέσει μια συγκεκριμένη εργασία ξανά και ξανά. Ανωτέρω είναι μια δυνατή βάρκα Omegle. Οι νέοι κάτω 18 χρήση Omegle? Δεν έχουμε αναζήτηση ανά κατηγορία.


Μια ματιά στην άλλη πλευρά | Η Εφημερίδα των Συντακτών\nEΛΕΦΑΝΤΑΣ ΚΑΙ ΑΝΑΒΑΤΗΣ, περ. 1640, αποδίδεται στον ΧΑΣΙΜ\nΕΝΤΥΠΗ ΕΚΔΟΣΗ 19.05.2019, 11:06\nΜερικά πρωινά προορίζονται να είναι σημαντικά. Οχι γιατί η μέρα που γεννιέται επιφυλάσσει κάτι μεγάλο: μια θετική αλλαγή στη δουλειά, στον τραπεζικό σου λογαριασμό, μια νέα φιλία που θα σε γεμίσει χαρά ή κάποιο καλό νέο για ανθρώπους δικούς σου, αγαπημένους. Ωστόσο είναι σημαντικά.\nΕκείνο το πρωί λοιπόν, έτσι έμελλε να εξελιχθεί: σπουδαίο.\nΟταν ξύπνησε, βρήκε στο ηλεκτρονικό ταχυδρομείο ένα μήνυμα φίλης. Ενα ποίημα-μήνυμα, για την ακρίβεια, που συνόψιζε μήνες, χρόνια εμπειρίας και ατέρμονες συζητήσεις για όλα όσα μας λείπουν, για όλα όσα δεν αλλάζουν ή δεν έρχονται, όσο και αν προσπαθούμε, όσο και αν το θέλουμε.\nΗταν οι στίχοι του Τάσου Λειβαδίτη*, ποιητή που τόσο αγαπούσαν και οι δυο.\n«Τα όνειρα, α, τα όνειρα που όσο πιο ακατόρθωτα είναι / τόσο τους δίνεσαι με πιο μεγάλη λύσσα, οι αμαρτίες που φοβάσαι, οι αγνότητες που δεν μπορείς, / η σκέψη, πως, εκεί, να, πίσω από την γωνιά του δρόμου σε προσμένουν / όλα τα ενδεχόμενα, ενώ δε συναντάς παρά το ίδιο γαλακτοπωλείο- / την έμαθες τη ζωή σου, χρόνια τώρα».\nΠικρά λόγια, πικρή η ανάμνηση της ίδιας μάταιης καθημερινότητας.\nΕβαλε να ψηθεί η γερμανική μηλόπιτα που είχε ετοιμάσει αποβραδίς με τα τελευταία μήλα που της είχαν μείνει και δεν ήθελε να χαλάσουν. Της τηλεφώνησε.\nΜίλησαν λίγο, γέλασαν πολύ, η κάθε μια με τα παθήματα και τα μαθήματά της. Μυαλό δεν έβαζαν. Επέμεναν να προσπαθούν…\nΠριν κλείσει, υποσχέθηκε ότι θα ξαναφτιάξει στρούντελ για να το φάνε μαζί. Χαιρετήθηκαν.\nΜετά έφτιαξε καφέ και έβγαλε τη μηλόπιτα από τον φούρνο. Της έριξε κανέλα και άχνη ζάχαρη και έβαλε στο πιάτο της ένα κομμάτι.\nΠαρά την ψύχρα για Μάιο μήνα, άνοιξε το παράθυρο στο γραφείο και κάθισε να πάρει το αργοπορημένο πρωινό της. Εβαλε και το ραδιόφωνο.\nΓια ώρα δεν έκανε τίποτα. Ούτε έτρωγε ούτε έπινε.\nΛίγες ημέρες πριν, στο σινεμά, είχε δει μια ταινία με θέμα την ίδια αυτή σπαρακτική ματαιότητα: όλα είναι ίδια, προδιαγεγραμμένα, όπου και αν πας, ό,τι και αν κάνεις, δεν υπάρχει δρόμος διαφυγής.\nΕπί τέσσερις ώρες το κοινό βούλιαζε καθώς έμπαινε στη θέση των τεσσάρων καταραμένων ηρώων της: αγωνίζονταν χωρίς ελπίδα, ενάντια στην πραγματικότητα, ενάντια στον ίδιο τους τον εαυτό, ενάντια στο άχρωμο δυστοπικό περιβάλλον τους, που όριζε το παρόν και το μέλλον τους.\nΣτο τέλος, λίγα λεπτά πριν από το φινάλε, την ώρα που οι δρόμοι έχουν κλείσει, έχουν χάσει το τρένο της διαφυγής και το ταξίδι γίνεται πολύ δύσκολο, ο πιο ηλικιωμένος και έμπειρος από όλους καλεί και τους υπόλοιπους να εγκαταλείψουν: «Οπου και να πάτε, η ζωή είναι ίδια. Να μείνετε εδώ. Ετσι είναι τα πράγματα. Καθόμαστε εδώ και κοιτάζουμε απέναντι νομίζοντας ότι θα είναι διαφορετικά».\nΕίναι έτοιμος να αποδεχθεί την άνωθεν προκαθορισμένη μοίρα του: μια θέση στο γηροκομείο. Και τότε όλοι στην αίθουσα ανάσαναν: ο νέος, ο ρομαντικός, που έχασε τα πάντα γιατί έκανε αυτό που ήταν σωστό, δίνει τη λύση.\n«Μπορούμε να ρίξουμε μια ματιά τουλάχιστον», λέει. Και οι υπόλοιποι τον ακολουθούν.\nΟταν έπεσαν οι τίτλοι του τέλους, κανείς δεν ήξερε αν έφτασαν στην άλλη πλευρά, αν βρήκαν αυτό που έψαχναν, τον «Ελέφαντα που στέκεται ακίνητος»**, ούτε αν η ζωή εκεί ήταν καλύτερη ή έστω διαφορετική.\nΑλλά ανέπνευσαν. Αυτή η φωνή του ρομαντικού -ή μήπως του πραγματικά λογικού, που ήξερε τι ήθελε η καρδιά του;- φύσηξε σαν αύρα θαλασσινή.\nΗπιε μια γουλιά καφέ και με το άρωμα των ψημένων μήλων με την κανέλα να γεμίζει το δωμάτιο, σήκωσε πάλι το ακουστικό. Για να θυμίσει στη φίλη της πώς τελείωνε το θλιμμένο ποίημα*: «κάθε βράδυ κοιμάσαι μ’ έναν θησαυρό: αυτήν την πολυσήμαντη αυριανή σου μέρα».\n* «Από μέρα σε μέρα», αποσπάσματα, Τάσος Λειβαδίτης, Ποιήματα 1958-1964\n** «Ενας ελέφαντας στέκεται ακίνητος», σε σκηνοθεσία Χου Μπο, Κίνα, 2018


Έναρξη εγγραφών χειμερινών εξαμήνων ακαδ. έτους 2018-19 – Σχολή Μηχανικών Μεταλλείων Μεταλλουργών\nΟι εγγραφές των χειμερινών εξαμήνων 3ου, 5ου, 7ου και 9ου για το ακαδ. έτος 2018-19 θα πραγματοποιηθούν ηλεκτρονικά από 01.10.2018 έως 19.10.2018.\nΓια την ηλεκτρονική εγγραφή σας, όσοι φοιτητές δεν διαθέτετε ήδη κωδικό χρήστη, ή τον έχετε χάσει, μπορείτε να επικοινωνήστε με το Κέντρο Ηλεκτρονικών Υπολογιστών του Ε.Μ.Π. στην ηλεκτρονική διεύθυνση adm@central.ntua.gr.\nΕάν η αίτησή σας δεν γίνεται δεκτή από το σύστημα σημαίνει ότι παραβιάζει κάποιον από τους κανόνες του προγράμματος σπουδών.\nΕνημερώνουμε τους φοιτητές που είχαν επιλέξει παλαιότερα το μάθημα επιλογής του 9ου εξαμήνου «Καινοτομία και Επιχειρηματικότητα», ότι δεν θα διδαχθεί για το ακαδημαϊκό έτος 2018-19 επομένως θα πρέπει να αλλάξουν την επιλογή τους εφόσον δεν έχουν προβιβάσιμο βαθμό.\nΈναρξη μαθημάτων 03 Οκτωβρίου 2018.\nΑνακοινώσεις Προπτυχιακών Σπουδών έναρξη εγγραφών permalink\n← Απόφαση Συγκλήτου για την επίδοση της υποτροφίας “Ελ. Τσαντίλη” για το έτος 2016\nΕνημέρωση για τις εργαστηριακές ασκήσεις του μαθήματος “Τεχνική Γεωλογία Ι” →


To θησαυρό των δεδομένων του διαδικτύου ανακαλύπτει σιγά σιγά και η Ευρώπη, βλέποντας ότι από την άλλη πλευρά του Ατλαντικού, οι Αμερικανοί, θησαυρίζουν από την παγκόσμια κατάθεση data. Σύμφωνα με την Κομισιόν, η οικονομία δεδομένων στην Ευρώπη εκτιμήθηκε σε 272 δισ. ευρώ το 2015 σημειώνοντας ετήσια αύξηση της τάξης του 5,6%. Μάλιστα, οι ίδιες εκτιμήσεις δείχνουν ότι η δραστηριότητα αυτή θα μπορούσε να απασχολεί 7,4 εκατ. άτομα μέχρι το 2020. Φυσικά η Επιτροπή δεν παραλείπει να σημειώσει ότι τα δεδομένα μπορούν να χρησιμοποιούνται για τη βελτίωση σχεδόν κάθε πτυχής της καθημερινής ζωής, από την επιχειρηματική ανάλυση μέχρι την πρόγνωση του καιρού, από τη νέα εποχή στην ιατρική που παρέχει δυνατότητες εξατομικευμένης περίθαλψης μέχρι το ασφαλέστερο οδικό δίκτυο και τη μείωση της κυκλοφοριακής συμφόρησης. Από εκεί και πέρα βέβαια αρχίζουν τα προβλήματα. Οι εθνικές νομοθεσίες έχουν ανομοιογένειες σχετικά με τη συγκέντρωση και διαχείριση δεδομένων. Τι μπορεί π.χ. να χαρακτηριστεί «δεδομένο προσωπικού χαρακτήρα» και τι μπορεί να οδηγήσει στην αποκάλυψη των στοιχείων του χρήστη; Ποιες είναι οι ασφαλιστικές δικλείδες για το ιατρικό, το φορολογικό ή το δικηγορικό απόρρητο;\nΔεδομένου ότι ακόμη και οι πιο προοδευτικές ευρωπαϊκές νομοθεσίες δεν έχουν προβλέψει τον τρόπο διασφάλισης των δεδομένων που δημιουργούνται από μηχανισμούς Internet of Things και αν και κατά πόσο τα δεδομένα τους οδηγούν σε στοιχεία φυσικών προσώπων, φαίνεται να υπάρχει ακόμη πολύς δρόμος που πρέπει να διανυθεί μέσα από αξιολογήσεις, επιτροπές και κοινοβούλια. Στην πράξη όμως ο γόρδιος αυτός δεσμός, σύμφωνα με τις εκτιμήσεις ειδικών δεν μπορεί εύκολα να λυθεί, από τη στιγμή που η τεχνολογία αλλάζει με ταχύτατους ρυθμούς και οι όποιες λύσεις, επηρεάζονται όχι μόνο από τη νομοθεσία, αλλά και από τις αντιλήψεις του κοινού.


NYXTOBATHS: Ο Σόρος αγοράζει μανιωδώς χρυσό προβλέποντας «καταστροφές»! Τι γνωρίζει:\nΟ Σόρος αγοράζει μανιωδώς χρυσό προβλέποντας «καταστροφές»! Τι γνωρίζει:\nΟ Τζορτζ Σόρος αγοράζει χρυσό κι όλοι αναρωτιούνται τι ξέρει! Το Sputnik σε δημοσίευμά του επισημαίνει την επιμονή του δισεκατομμυριούχου Τζορτζ Σόρος το τελευταίο διάστημα να αγοράζει ότι έχει σχέση με χρυσό.Κι αυτό γιατί όπως είναι γνωστό οι πολύ πλούσιοι και καλά πληροφορημένοι όταν περιμένουν “θύελλες” …το ρίχνουν στο χρυσό! Περιμένει κάποια καταστροφή ο Σόρος;\n«Η εταιρεία LLC του Σόρου, η οποία διαχειρίζεται 30 δισεκατομμύρια δολάρια πουλάει μετοχές και...\nαγοράζει χρυσό και μετοχές χρυσού, αναμένοντας εξασθένιση σε διάφορες αγορές. Οι επενδυτές συχνά βλέπουν το χρυσό ως καταφύγιο σε περιόδους αναταραχής» λέει άρθρο στην εφημερίδα The Wall Street Journal (WSJ).\nΣύμφωνα με το Bloomberg, ο Σόρος αγόρασε 1.050.000 μετοχές στην εταιρεία SPDR Gold Trust, η οποία παρακολουθεί την τιμή του χρυσού.\nΑκόμα, όπως μεταδίδει το πρακτορείο, αγόρασε ένα μερίδιο στην μεγαλύτερη εταιρεία παραγωγής μετάλλου στον κόσμο, την Barrick Gold Corp., ύψους 264.000.000 δολαρίων στο τέλος του Μαρτίου. Ο Σόρος απέκτησε 1,7% της Barrick.\nΑπό τις εξηγήσεις που δίννονται από το δισεκατομμυριούχο στην WSJ, προκύπτει ότι αιτία είναι οι ζοφερές προβλέψεις για τα οικονομικά και πολιτικά ζητήματα στην Κίνα και την Ευρώπη.\n«Η Κίνα συνεχίζει να υποφέρει απο φυγή κεφαλαίων και έχει εξαντλήσει τα αποθέματά της σε ξένα νομίσματα ενώ άλλες ασιατικές χώρες συσσωρευουν ξένα νομίσματα», γράφε σε mail του ο Σόρος.\n«Η Κίνα αντιμετωπίζει εσωτερικές διαμάχες με την πολιτική της εξουσία, και μέσα στον επόμενο χρόνο θα έχει πρόβλημα να αντιμετωπίσει τα οικονομικά της ζητήματα».\nΕπιπλέον, ο δισεκατομμυριούχος ανησυχεί γιατί θεωρεί ότι “αν συνεχιστεί αυτή η εξασθένιση στην Κίνα θα ασκήσει αποπληθωριστικές πιέσεις – μια επιζήμια κλιμάκωση της πτώσης των μισθών και των τιμών – στις ΗΠΑ και την παγκόσμια οικονομία.”\nΟ Σόρος πιστεύει επίσης ότι “παραμένει πιθανή προοπτική για την ΕΕ να καταρρεύσει κάτω απο το βάρος της μεταναστευτικής κρίσης, της ελληνικής κρίσης και μιας πιθανής εξόδου του Ηνωμένου Βασιλείου απο την ΕΕ”.\n«Αν η Βρετανία φύγει, η αποσύνθεση της Ευρωπαϊκής Ένωσης θα καταστεί σχεδόν αναπόφευκτη», ανέφερε η εφημερίδα σύμφωνα με τα λεγόμενά του.\nΕπιπρόσθετα, ο δισεκατομμυριούχος ακολουθήθηκε απο κάποιους άλλους πλούσιους επιχειρηματίες στον κόσμο.\n«Οι δισεκατομμυριούχοι σίγουρα έδωσαν βάση στην κίνηση αυτή. Ξεφορτώθηκαν τεράστια χρηματικά ποσά σε χρυσό και τώρα βλέπουν τεράστιες αποδόσεις. Έχουν δει τις τιμές να αυξάνονται σχεδόν 14% αυτό το έτος», λέει ένα άρθρο των Times.\nΑναρτήθηκε από Nyxtobaths Nyxtobaths στις 3:33 μ.μ.


Μπορεί ένα πρόγραμμα Αποκατάστασης να συμβάλλει στην πρόληψη και αντιμετώπιση της Οστεοπόρωσης και των επιπλοκών της ; | medReha\nmedReha » Εκπαίδευση στην αποκατάσταση » Προγράμματα αποκατάστασης » Μπορεί ένα πρόγραμμα Αποκατάστασης να συμβάλλει στην πρόληψη και αντιμετώπιση της Οστεοπόρωσης και των επιπλοκών της ;\nΕίναι γεγονός πως οι γυναίκες παγκοσμίως αναγνωρίζουν την σοβαρότητα της οστεοπόρωσης. Από έρευνα του Διεθνούς Ιδρύματος Οστεοπόρωσης προέκυψε πως το 93% συμφωνεί ότι είναι μια σοβαρή κατάσταση, αλλά εξακολουθούν να μην αναγνωρίζουν τον προσωπικό τους κίνδυνο για εμφάνιση της νόσου. Οκτώ στις 10 γυναίκες δεν πιστεύουν ότι βρίσκονται σε κίνδυνο για εμφάνιση οστεοπόρωσης . Όσον αφορά τις γυναίκες που υποφέρουν από οστεοπόρωση δήλωσαν πως αναγνωρίζουν πια την ανάγκη της έγκαιρης παρέμβασης και το 72% των γυναικών αυτών είπαν ότι θα είχαν λάβει προληπτική αγωγή αν γνώριζαν ότι ήταν σε κίνδυνο αλλά δεν είχαν αρκετή πληροφόρηση σχετικά με τη φαρμακευτική αγωγή.\nΕικόνα 1: Φυσιολογικό και οστεοπορωτικό οστούν\nΑπό την άλλη μεριά υπάρχουν και οι παράγοντες που αλλάζουν ή και τροποποιούνται δηλαδή: Το χαμηλό σωματικό βάρος (οι δίαιτες βλάπτουν τα οστά), η φτωχή διατροφή σε ασβέστιο, το κάπνισμα, τα οινοπνευματώδη, η κατάχρηση καφέ, η αδράνεια και το κακό μυϊκό σύστημα και φυσικά η λήψη κάποιων φαρμάκων όπως για παράδειγμα η κορτιζόνη, ή παθήσεις του θυρεοειδούς.\nΠάντα η διάγνωση γίνεται από το γιατρό, που παίρνει το ιστορικό και εξετάζει την /τον ασθενή. Η διάγνωση γίνεται και με ακτινογραφίες αλλά όταν φανεί στην ακτινογραφία οστεοπόρωση η απώλεια του οστού είναι μεγάλη και έχει χαθεί πολύτιμος χρόνος. Η μέτρηση της οστικής μάζας είναι το σημαντικότερο μέσο σε συνδυασμό με τη μέτρηση ειδικών δεικτών οστεοπόρωσης που περιλαμβάνουν εξετάσεις στο αίμα και στα ούρα (ασβέστιο, πρωτεΐνες και ένζυμα των οστών στο αίμα και τα ούρα, κλπ).\nΟ Παγκόσμιος Οργανισμός Υγείας (WHO) έχει διαμορφώσει τα ακόλουθα κριτήρια διάγνωσης της οστεοπόρωσης με βάση το Τ-score της μέτρησης οστικής πυκνότητας (BMD) σε οποιοδήποτε σημείο του σκελετού. Η εξέταση θεωρείται φυσιολογική αν το T-score είναι μεγαλύτερο του -1 δηλαδή για παράδειγμα -0,5 ή 1 . Από το -1 έως το -2,5 το αποτέλεσμα της εξέτασης χαρακτηρίζεται ως οστεοπενία ,δηλαδή το σκαλοπάτι πριν την οστεοπόρωση, και από -2,5 και κάτω π.χ. -3,ή -3,5 κτλ. είναι οστεοπόρωση .\nΠοιοι πρέπει να ελέγχουν την οστική τους μάζα\nΗ φυσική δραστηριότητα είναι ζωτικής σημασίας για την υγεία των οστών. Στην παιδική και εφηβική ηλικία η άσκηση είναι σημαντική για την επίτευξη της μέγιστης οστικής πυκνότητας έως και την ηλικία των 25 ετών, τόσο σε άντρες όσο και σε γυναίκες. Στην ενήλικη ζωή ο στόχος της άσκησης, όσον αφορά την οστεοπόρωση, είναι να διατηρηθεί η οστική πυκνότητα και να μειωθεί ο ρυθμός απώλειας οστικής πυκνότητας με την αύξηση της ηλικίας. Σε ηλικιωμένους στόχο αποτελεί η πρόληψη των πτώσεων. Παρακάτω θα αναφερθούν αναλυτικά ασκήσεις και προγράμματα θεραπευτικής άσκησης ανάλογα με την ηλικία και την οστική πυκνότητα.\nΣτην κατηγορία αυτή περιλαμβάνονται δραστηριότητες που πραγματοποιούμε καθημερινά το πιθανότερο όμως με λανθασμένο τρόπο οπότε και αυξάνεται ο κίνδυνος να συμβεί ένα οστεοπορωτικό κάταγμα ,χωρίς να λησμονούμε και άλλες παθήσεις όπως τη δισκοπάθεια κτλ. Οι δραστηριότητες αυτές είναι ο συνδετικός κρίκος της άσκησης με την καθημερινότητα και γι αυτό είναι πολύ σημαντικές (π.χ. άρση βάρους, μετακίνηση βάρους, τοποθέτηση βάρους κ.τ.λ.).\nΈνα σημαντικό κομμάτι που κυρίως αφορά την πρόληψη των πτώσεων είναι οι τροποποιήσεις και η διαμόρφωση των χώρων του σπιτιού. Όλοι θα συμφωνήσουμε πως το σπίτι που ζει κάποιος όταν είναι 70 ετών για παράδειγμα δεν μπορεί να είναι το ίδιο με το σπίτι του όταν ήταν 20 ετών. Είναι ανάγκη να γίνουν τροποποιήσεις στην κατοικία που ξεκινούν με τα πιο απλά πράγματα όπως είναι το να υπάρχει αρκετός φωτισμός, να μην υπάρχουν καλώδια και έπιπλα που να εμποδίζουν στη βάδιση μέχρι και βοηθήματα στην τουαλέτα, στο λουτρό ακόμη και στο κρεβάτι για εκείνους που δυσκολεύονται στην έγερση και υπάρχει κίνδυνος να πέσουν. Επίσης πρέπει να αποφεύγονται οι γρήγορες και απότομες κινήσεις καθώς και οι στροφές ειδικά στις μετεμμηνοπαυσιακές γυναίκες που παίρνουν φάρμακα για οστεοπόρωση διότι εγκυμονούν κινδύνους .\nΑΝΤΙΜΕΤΩΠΙΣΗ ΤΗΣ ΟΣΤΕΟΠΟΡΩΣΗΣ ΣΤΗΝ ΜΕΤΕΜΜΗΝΟΠΑΥΣΙΑΚΗ ΗΛΙΚΙΑ\n1) Ποια φάρμακα χρησιμοποιούνται για την θεραπεία της οστεοπόρωσης;\na) Αύξηση της πρόσληψης γαλακτοκομικών προϊόντων και συμπληρωματική χορήγηση ασβεστίου από το στόμα, ώστε η ημερήσια πρόσληψη να πλησιάζει τα 1500 mg ασβεστίου. Η σημασία του ασβεστίου για την πρόληψη της οστεοπόρωσης έχει γίνει θέμα εκτενούς έρευνας και βρέθηκε ότι η υψηλή πρόσληψη ασβεστίου μπορεί να μειώσει τον ρυθμό της μετεμμηνοπαυσιακής απώλειας στο μισό (0.8%). Αντίστοιχα, φαίνεται ότι το ασβέστιο βοηθά στη διατήρηση υψηλότερης οστικής πυκνότητας της σπονδυλικής στήλης.\nb) Έκθεση στον ήλιο ή συμπληρωματική χορήγηση βιταμίνης D. Η έλλειψη βιταμίνης D μπορεί εύκολα να αντιμετωπισθεί με χορήγηση μικρών δόσεων βιταμίνης D (π.χ. 400 IU D3 την ημέρα).\nc) Διακοπή του καπνίσματος.\nd) Διακοπή των οινοπνευματωδών ποτών.\ne) Περιορισμός στην πρόσληψη ζωικών πρωτεϊνών.\nf) Αύξηση της κινητικής δραστηριότητας με ένταξη της ασθενούς σε ειδικά προγράμματα θεραπευτικής άσκησης.\ng) Διόρθωση των συνοδών παθήσεων που προδιαθέτουν σε οστεοπόρωση, π.χ. του υπερθυρεοειδισμού, των παθήσεων του πεπτικού που προκαλούν διάρροιες και γενικά, παθήσεων που εμποδίζουν την απορρόφηση του ασβεστίου κ.λπ.\na) Αποφυγή των πτώσεων.\nb) Υποβοήθηση της εντερικής απορρόφησης του ασβεστίου.\nc) Αναλγητική αγωγή και βελτίωση της κινητικής δραστηριότητας.\n3) Η θεραπευτική παρέμβαση με όρθωση στην πρόληψη και αντιμετώπιση των σπονδυλικών καταγμάτων από οστεοπόρωση\nΕικόνα 2: Η θωρακοοσφυική όρθωση Spinomed\nΟι ασκήσεις πρόληψης και θεραπείας της οστεοπόρωσης στηρίζονται σε ειδικά σχεδιασμένα προγράμματα που εξατομικεύονται σύμφωνα με τις ανάγκες του ατόμου και λαμβάνουν υπόψη τη σοβαρότητα της πάθησης, τις συνοδές παθήσεις και την καρδιαγγειακή του λειτουργία\nΣτην οστεοπόρωση μειώνει την απώλεια οστικής πυκνότητας, διορθώνει τη λανθασμένη στάση του σώματος, αυξάνει την ευλυγισία, αυξάνει τη μυϊκή δύναμη, βελτιώνει την ικανότητα ισορροπία , μειώνει τον κίνδυνο πτώσης και φυσικά βελτιώνει την ποιότητα ζωής\nΕικόνα 3: Ασκήσεις εδάφους για ενδυνάμωση μυικών ομάδων χωρίς και με αντίσταση (λάστιχα)\na) Στην οστεοπόρωση βασικές είναι οι ασκήσεις που δυναμώνουν τους μυς. Στην οστεοπόρωση δεν κάνουμε γενικευμένη μυϊκή ενδυνάμωση. Δίνουμε έμφαση στις περιοχές του σκελετού που προκαλούνται συχνότερα τα κατάγματα, δηλαδή στη σπονδυλική στήλη, στο ισχίο και στα χέρια. Για το λόγο αυτό δυναμώνουμε κυρίως αυτές τις περιοχές. Κάνουμε λοιπόν ασκήσεις για τους μυς που βρίσκονται στη ράχη μας, στο γοφό και τα χέρια (με βαράκια ή λάστιχα) αλλά και για το μηρό, γιατί έχει βρεθεί από έρευνα πως είναι σημαντικός μυς για την ισορροπία και προφυλάσσει από τις πτώσεις.\nb) Στην γυναίκα που βρίσκεται στην εμμηνόπαυση σημαντικές είναι και οι ασκήσεις που όταν τις κάνουμε το βάρος του σώματος μας περνά μέσα από τα οστά και λέγονται ασκήσεις φόρτισης. Οι ασκήσεις αυτές οφελούν στην οστεοπόρωση αλλά συγχρόνως βελτιώνουν και το καρδιαγγειακό σύστημα και την αντοχή. Τέτοιες ασκήσεις είναι το περπάτημα, το τζόκινγκ, ο χορός, η κηπουρική, το τένις, ποδόσφαιρο ,μπάσκετ, τραμπολίνο κ.α. Το ζωηρό περπάτημα (δυναμική βάδιση) αποτελεί την καλύτερη πρόταση\nΕικόνα 4: η δυναμική βάδιση\nΤο ζωηρό περπάτημα (δυναμική βάδιση) αποτελεί την καλύτερη πρόταση. Ξεκινήστε το περπάτημα με φυσιολογικό ρυθμό και σταδιακά αυξήστε μετά 5 λεπτά σε μέτριο προς γρήγορο ρυθμό (30 λεπτά). Ο ρυθμός σας να είναι τέτοιος, ώστε να επιτρέπει και να μιλάτε συγχρόνως αλλά να βαδίζετε με ένταση ώστε να ιδρώσετε .Θυμηθείτε να κουνάτε και τα χέρια (έχοντάς τα λυγισμένα) γιατί θα σας βοηθήσει να κινηθείτε γρηγορότερα και να έχετε μεγαλύτερα οφέλη.\nc) Η τρίτη και ίσως σημαντικότερη κατηγορία είναι οι ασκήσεις για την ισορροπία γιατί αν δεν έχουμε ισορροπία υπάρχει πάντα ο κίνδυνος να πέσουμε και να σπάσουμε κάποιο κόκαλο. Απλές ασκήσεις για την εξάσκηση στην ισορροπία είναι το περπάτημα κοντά σε τοίχο με τις πατούσες τη μία πίσω από την άλλη και το σήκωμα του ποδιού κρατώντας μια καρέκλα με το άλλο χέρι.\nd) Επειδή όμως καθώς μεγαλώνουμε γινόμαστε πιο δύσκαμπτοι, οπότε και με μεγαλύτερη δυσκολία αποφεύγουμε τα εμπόδια αλλά και πέφτουμε πιο άγαρμπα με συνέπεια να αυξάνονται οι πιθανότητες να κάνουμε κάταγμα, πρέπει να κάνουμε και μερικές ασκήσεις για να διατηρούμε την ευλυγισία μας.Οι πιο απλές ασκήσεις για ευκαμψία στο σώμα και στα πόδια είναι αυτές που παρουσιάζονται στις παρακάτω εικόνες\nΗ ευεργετική επίδραση της άσκησης διαρκεί μόνο όσο υπάρχει δραστηριότητα (αναστρέψιμη) . Επίσης συνδυάστε δραστηριότητες όπως η κηπουρική /τένις/ χορός\n4a) ΠΡΟΓΡΑΜΜΑΤΑ ΑΣΚΗΣΕΩΝ\na) Ασκήσεις ενδυνάμωσης κορμού, άνω και κάτω άκρων (βαράκια χειρός, λάστιχα) και προπόνηση αντοχής 2 φορές την εβδομάδα. Η άσκηση οφείλει να έχει διάρκεια από 20-30 λεπτά την ημέρα, να γίνεται 3 φορές την εβδομάδα, με 1-3 σετ σε κάθε άσκηση και 8-12 επαναλήψεις\nb) Ασκήσεις φόρτισης :δηλαδή ασκήσεις κατά τις οποίες τα οστά στηρίζουν το βάρος του σώματος και πρέπει να πραγματοποιούνται σε όρθια θέση αρκετές φορές εβδομαδιαίως (περπάτημα: βάδιση 15 λεπτών , τζόκινγκ , χορός )\nΣτην προχωρημένη οστεοπόρωση :\nΑποφεύγονται οι ασκήσεις φόρτισης (λόγω του κινδύνου των καταγμάτων από πτώση) .\nΑεροβικές ασκήσεις στο νερό είναι ιδανικές ,γιατί το νερό μειώνει τον κίνδυνο των πτώσεων, αναπτύσσει την ευλυγισία και η άσκηση γίνεται με την αντίσταση του νερού.\n4b) Πλατφόρμες δόνησης\nΗ άσκηση με δονήσεις στο σώμα απαιτεί ειδικά σχεδιασμένα μηχανήματα που δονούν το σώμα σε συγκεκριμένες συχνότητες. Τα πιο γνωστά τέτοια μηχανήματα χρησιμοποιούν πλατφόρμα, που επιτρέπει στο χρήστη να πραγματοποιεί μια ποικιλία ασκήσεων σε όρθια στάση κυρίως, αλλά υπάρχουν και ειδικά σχεδιασμένα ασκησιολόγια κατά τα οποία τοποθετούνται και τα άνω άκρα στην πλατφόρμα. Τα τελευταία χρόνια στο εμπόριο υπάρχουν και βαράκια που προκαλούν δόνηση κατά την άσκηση των χεριών.\nΕικόνα 5: η πλατφόρμα δόνησης τύπου Galileo\nΗ ολοκληρωμένη θεραπεία της οστεοπόρωσης στηρίζεται στο τρίπτυχο\nφάρμακο- άσκηση- διατροφή\nγράφει ο Δρ. Ιωάννης Ελ. Διονυσιώτης, Φυσίατρος - Ιατρός Αποκατάστασης, Διδάκτωρ Πανεπιστημίου Αθηνών, Επιμελητής Β’ Μονάδας Φυσικής Ιατρικής & Αποκατάστασης Γενικού Νοσοκομείου Ρόδου


Ευρυτανικό Βήμα: Μια πρόταση με πολλούς αποδέκτες – Οι ρόλοι πρέπει να είναι διακριτοί\nΓια τους μεν πρώτους, με το τσακ, όποια αρνητική είδηση αφορά την Ευρυτανία, βγαίνει αμέσως στο κλαρί, με τα όποια σχόλια την ακολουθούν και πάντα οι εν λόγω ρεπόρτερ δηλώνουν έτοιμοι για την επόμενη είδηση, αρκεί να επιβραβευτεί με το (μου αρέσει…)\nΓια τους άλλους, μπροστάρηδες για την λύση των προβλημάτων, «κυβερνήτες», με καθημερινές παρεμβάσεις, με συναντήσεις, με προτάσεις, με, με… Καλόν είναι τα όποια συλλογικά όργανα να παρεμβαίνουν και να ενδιαφέρονται για τον τόπο τους και φυσικά για τον φορέα που εκπροσωπούν. Όμως τούτο τον τόπο και για 3 ακόμη χρόνια, τον διοικεί, η νόμιμα εκλεγμένη Δημοτική Αρχή, που προσπαθεί να δώσει λύσεις στα όποια προβλήματα υπάρχουν. Αν κρίνουμε μάλιστα την μέχρι τώρα διετή παρουσία της, κατά κοινή ομολογία είναι θετική.\nΟι ρόλοι λοιπόν θα πρέπει να είναι διακριτοί και πάντα οι ενδιαφερόμενοι, να συνεργάζονται με τον Δήμο και όχι να αυθαιρετούν, μπαίνοντας σε άλλα χωράφια. Εξάλλου, οι όποιες, μέχρι τώρα εξωθεσμικές «παρεμβάσεις» έγιναν, δεν έφεραν κανένα αποτέλεσμα, παρά δημιούργησαν σύγχυση.\nΆποψή μας, οι ενεργοί κατά τ΄ άλλα αυτοί συμπολίτες μας, ας παραμείνουν ενεργοί, αρκεί να είναι συνεργάσιμοι με τα θεσμικά όργανα του τόπου και οι ρόλοι τους να είναι επί της ουσίας διακριτοί…


Ένα μωρό ενάντια στις πιθανότητες - Μια συγκινητική ιστορία - OneMagazino\nΈνα μωρό ενάντια στις πιθανότητες - Μια συγκινητική ιστορία\nHome Unlabelled Ένα μωρό ενάντια στις πιθανότητες - Μια συγκινητική ιστορία\nΣτα ιρλανδικά Rion σημαίνει «μικρός βασιλιάς». Είναι ένα όνομα που αποπνέει δύναμη. Αυτό επέλεξαν να δώσουν η Katrina και ο Reuben στον αγέννητο ακόμα γιο τους, για τον οποίο γνώριζαν ότι είχε 40% πιθανότητες να επιβιώσει αφού θα γεννιόταν. Οι γιατροί είχαν διαγνώσει ότι έπασχε από συγγενή διαφραγματοκήλη, μια ανωμαλία εξαιτίας της οποίας τα όργανα της κοιλιάς μετακινούνται στο στήθος, αφήνοντας ελάχιστο χώρο στους πνεύμονες να αναπτυχθούν, γεγονός που οδηγεί τα μισά μωρά που γεννιούνται με αυτήν τη συγγενή πάθηση στον θάνατο τις πρώτες μέρες της ζωής τους.\nΟι γιατροί συχνά προτείνουν τη διακοπή της κύησης, αλλά οι γονείς του Rion διάλεξαν τον δύσκολο δρόμο, εκείνον της ζωής, και αν και πέρασαν μαζί με το παιδί τους πολύ περισσότερους σκόπελους από εκείνους που οι ίδιοι ή και οι γιατροί είχαν φανταστεί, τελικά τα κατάφεραν. Σήμερα, ο Rion, έπειτα από 3 εγχειρήσεις, 4 μήνες στην εντατική και 1 χρόνο εντερικής διατροφής, είναι υγιής, πηγαίνει στο νηπιαγωγείο και απολαμβάνει τη ζωή, για την οποία πάλεψε τόσο.\n«Χρειάστηκε να περιμένω 5 μέρες μέχρι εκείνο το ραντεβού. Η αγωνία μου όλο και μεγάλωνε. Έτσι, ξεκίνησα να ψάχνω στο Ίντερνετ για να πληροφορηθώ περισσότερα σχετικά με την πάθηση αυτή. Αυτά που έμαθα με έκαναν να ξεχάσω την αισιοδοξία του γιατρού. Εξαιτίας της διαφραγματοκήλης, τα όργανα της κοιλιάς, το στομάχι, η σπλήνα, το συκώτι, τα έντερα, ανεβαίνουν στο στήθος, με αποτέλεσμα να απομένει πολύ λίγος χώρος στους πνεύμονες για να μεγαλώσουν και να αναπτυχθούν.\nΈτσι, τα μισά από αυτά τα μωρά πεθαίνουν τις πρώτες μέρες μετά τη γέννησή τους από πνευμονική υπέρταση. Επιπλέον, η διαφραγματοκήλη, που εμφανίζεται 1 φορά σε κάθε 2.000 με 5.000 γεννήσεις, συνδέεται στο 1/3 των περιπτώσεων και με άλλες συγγενείς ανωμαλίες, εκ των οποίων οι πιο συνηθισμένες εντοπίζονται στην καρδιά. Το μωρό μου, λοιπόν, γνώριζα από πριν γεννηθεί ότι θα χρειαζόταν να υποβληθεί σε μία σοβαρή εγχείρηση όταν θα ήταν μόνο μερικών ημερών και ότι στη συνέχεια θα έπρεπε να μείνει για κάποιο διάστημα στην εντατική. Ακόμη, ότι θα είχε προβλήματα αναπνευστικά και ενδεχομένως γαστρεντερικά και ανάπτυξης, καθώς και ότι ήταν πιθανό να αντιμετώπιζε και κάποια άλλη συγγενή ανωμαλία».\n«Έτσι, ξεκίνησαν 4 ατέλειωτοι μήνες στη μονάδα εντατικής θεραπείας. Κάθε πρωί χρειαζόμουν 1,5 ώρα να φτάσω κοντά του, περνούσα ολόκληρη την ημέρα δίπλα του και στη συνέχεια το βράδυ, επειδή δεν υπήρχε κρεβάτι για να κοιμάμαι στο νοσοκομείο, γύριζα στο σπίτι. Έζησα ουσιαστικά στη μονάδα 4 μήνες και έμαθα τα πάντα, τα μηχανήματα, τους θορύβους, είδα μωρά να χειροτερεύουν, να χάνουν τη μάχη και άλλα να τα καταφέρνουν. Οι γιατροί θεώρησαν ότι ήταν έτοιμος να κάνει την εγχείρηση όταν ήταν 6 ημερών.\nΚράτησε 4 ώρες, επανέφεραν τα όργανα στην κοιλιά και αποφάσισαν να διορθώσουν τη διαφραγματοκήλη με τη βοήθεια ενός από τους υπάρχοντες μυς. Όταν τέλειωσε η επέμβαση, όλοι ήταν ανακουφισμένοι, εκτός από εμένα, που ένιωθα ότι κάτι δεν θα πήγαινε καλά. Για δύο μέρες ο Rion βελτιωνόταν, ώσπου ξαφνικά άρχισε να χειροτερεύει και να κάνει συνέχεια εμετό. Χρειάστηκε να περάσουν 2 εβδομάδες για να συνειδητοποιήσουν οι γιατροί ότι είχε ξαναδημιουργηθεί η διαφραγματοκήλη. Έτσι, ξαναμπήκε στο χειρουργείο όταν ήταν πλέον ενός μηνός και εκεί διόρθωσαν τη διαφραγματοκήλη με τεχνητό προσθετικό υλικό. Όμως τα προβλήματα δεν είχαν τελειώσει εκεί.\nΟ χειρουργός μάς ενημέρωσε ότι κατά λάθος είχε σκιστεί το στομάχι του. Έτσι, μετά από αυτό το καινούργιο θέμα τού έβαλαν έναν σωλήνα ώστε να παρακάμπτεται το στομάχι και να τρέφεται κατευθείαν στο έντερο. Ξεκίνησαν να του δίνουν παρεντερική διατροφή μέσω μίας φλέβας στον λαιμό του. Κάτσαμε συνολικά 4 μήνες στη μονάδα, ώστε να αντιμετωπιστεί το πρόβλημα με το τάισμα, αλλά και επειδή στη διάρκεια της παραμονής του στο νοσοκομείο προέκυψαν διάφορες λοιμώξεις, που πήγαν τα πράγματα πίσω. Στη διάρκεια της νοσηλείας του υπήρξαν αρκετές φορές που κινδύνεψε η ζωή του, είτε εξαιτίας της αναπνευστικής δυσχέρειας, είτε λόγω κάποιας φλεγμονής. Σε όλο αυτό το διάστημα εγώ το μόνο που σκεφτόμουν ήταν πως κάποια στιγμή θα έβγαινε από το νοσοκομείο και ότι σιγά-σιγά θα μπορούσε να ζήσει όπως ένα φυσιολογικό παιδί».\n«Γυρίσαμε σπίτι όταν ήταν 4 μηνών. Για το επόμενο διάστημα και μέχρι να γίνει ενός έτους ήμουν ουσιαστικά η νοσοκόμα του. Τον τάιζα με το γάλα μου, που έβγαζα με το θήλαστρο, μέσω του σωλήνα που πήγαινε στο έντερό του, καθάριζα και άλλαζα τις γάζες κ.λπ., του έδινα τα φάρμακά του (για τη γαστροοισοφαγική παλινδρόμηση) και σιγά-σιγά, σε συνεργασία με τους γιατρούς και τον διατροφολόγο, ξεκίνησα να του δίνω στερεές τροφές και να μειώνουμε τα φάρμακα.\nΑρκετές από τις πρωτοβουλίες τις έπαιρνα μόνη μου, γιατί εμπιστευόμουν το ένστικτό μου, και η αλήθεια είναι ότι βελτιώθηκε περισσότερο και γρηγορότερα από ό,τι φανταζόμασταν, τόσο εμείς όσο και οι γιατροί. Φυσικά, από τη στιγμή που βγήκαμε από το νοσοκομείο χρειαζόταν να επιστρέφουμε τακτικά για να παρακολουθούμε την πορεία της υγείας του. Όσο περνούσε ο καιρός όμως τα ραντεβού αυτά αραίωναν και η υγεία του βελτιωνόταν όλο και περισσότερο. Ωστόσο είχε πολύ χαμηλό σκορ στα τεστ ακοής που του είχαν κάνει στο νοσοκομείο και επειδή δεν φαινόταν να αντιδρά στους θορύβους του περιβάλλοντος, φοβόμουν ότι είχε χάσει την ακοή του.\nΑνησυχούσα ότι είχαμε φτάσει τόσο μακριά και παρ’ όλα αυτά του είχε μείνει μία σοβαρή αναπηρία. Τελικά βρέθηκε ότι όντως είχε κάποια απώλεια ακοής. Όσο μεγάλωνε όμως το πρόβλημα αποκαταστάθηκε και πλέον ακούει σχεδόν τέλεια. Προσωπικά πιστεύω ότι είχε μάθει να “μπλοκάρει” όλους αυτούς τους ήχους και τους θορύβους με τους οποίους είχε αναγκαστεί να ζει για 4 μήνες στη μονάδα και γι’ αυτό δεν αντιδρούσε».\nΤο διαβάσαμε εδώ:vita.gr\nPosted by Magazino1 on 1.3.22


Κάψουλες Μούρα Schisandra 70 τεμάχια 600mg - HerbStore - Βότανα, Φυτικά προϊόντα υγείας\nΚάψουλες Μούρα Schisandra 70 τεμάχια 600mg\nΣυσκευασία 70 καψουλών, των 600mg, που περιέχουν μούρα Schisandra.\nΧρησιμοποιούνται πολύ καιρό στην Ανατολική ιατρική, τα μούρα schizandra είναι γνωστόν ότι ενισχύουν τις γνωστικές λειτουργίες, καταπολεμούν τις ρυτίδες και αυξάνουν τη λίμπιντο. Τα Φρούτα Schizandra σε Κάψουλες από την Herbstore.gr είναι ένα υψηλής ποιότητας συμπλήρωμα schizandra (σχιζάνδρα), που περιέχει εκχύλισμα που παρασκευάζεται αποκλειστικά από το μούρο.\nΤα Φρούτα Schizandra σε κάψουλες είναι ιδανικά για άτομα που θέλουν να βελτιώσουν τη μνήμη τους και να αυξήσουν την ικανότητά τους να συγκεντρωθούν. Το να παίρνετε μία κάψουλα το πρωί με πρωινό και ένα στο μεσημεριανό γεύμα σας βοηθά να εξασφαλίσετε μια πλήρη μέρα ενισχυμένης συγκέντρωσης. Επιπλέον, τα Φρούτα Schizandra σε κάψουλες βοηθούν στην καταπολέμηση της ρυτίδωσης του δέρματος, συμβάλουν σε μια αυξημένη λίμπιντο και βοηθούν στην προστασία του ήπατος και της καρδιάς.\nΣημειώσεις: Πρόσφατες μελέτες έχουν δείξει ότι το Schizandra έχει τις ακόλουθες ιδιότητες: αντιβακτηριακό, καρδιακό τονωτικό, αντιοξειδωτικό και αντικαταθλιπτικό. Το Schizandra περιέχει επίσης φυτοοιστρογόνα. Αυτό εξηγεί γιατί το Schizandra χρησιμοποιείται από γυναίκες της εμμηνόπαυσης για τη θεραπεία καρδιαγγειακών νοσημάτων.\nΛαμβάνετε 1-3 κάψουλες ημερησίως με το γεύμα ή σύμφωνα με τις οδηγίες του ιατρού ή του φαρμακοποιού σας.\nΟι κάψουλες Μούρα Schisandra παρασκευάζονται στην Ελλάδα κάτω από τις αυστηρότερες Ευρωπαϊκές προδιαγραφές και με αποκλειστική χρήση αγνών και ελεγμένων πρώτων υλών.\nΘεραπείες για: Εμμηνάπαυση, Καρδιά, Λίμπιντο, Μνήμη, Ρυτίδες, Στρες - Άγχος, Συκώτι\nΚάψουλες Αγάρ Αγάρ (Φυτική Ζελατίνη) 70 τεμάχια 60...\nΚάψουλες Βαλσαμόχορτο 70 τεμάχια 600mg\nΚάψουλες Γκότζι Μπέρι (Goji Berry) 70 τεμάχια 600m...


Τακτική Γενική Συνέλευση GRECA : Greek eCommerce Association (GRECA) | Ελληνικός Σύνδεσμος Ηλεκτρονικού Εμπορίου (ΕΣΗΕ)\nΤακτική Γενική Συνέλευση GRECA\nΠρόσκληση των Μελών του Σωματείου με την Επωνυμία «ΕΛΛΗΝΙΚΟΣ ΣΥΝΔΕΣΜΟΣ ΗΛΕΚΤΡΟΝΙΚΟΥ ΕΜΠΟΡΙΟΥ» και τον Διακριτικό Τίτλο Ε.Σ.Η.Ε σε Τακτική Γενική Συνέλευση\nΣύμφωνα με το Καταστατικό μας και την απόφαση του ΔΣ της 2ας Ιουνίου 2014, καλούμε τα τακτικά και συνδεδεμένα μέλη του Συνδέσμου που είναι ταμειακά ενήμερα σε Τακτική Γενική Συνέλευση (τη Δευτέρα 30 Ιουνίου 2014) ή σε περίπτωση που δεν επιτευχθεί απαρτία την Τρίτη 1 Ιουλίου 2014 και ώρα 18:00 στο ξενοδοχείο Radisson Blu Park στη Λεωφ. Αλεξάνδρας 10, Αθήνα.\nΣημειώστε τη 2η ημερομηνία!\nΕκλογή Προέδρου, Αντιπροέδρου και Γραμματέα της Συνέλευσης\nΈγκριση οικονομικών πεπραγμένων και προϋπολογισμού\nΈγκριση έκθεσης Ελεγκτικής Επιτροπής\nΈγκριση απολογισμού του Διοικητικού Συμβουλίου και απαλλαγή των μελών του Διοικητικού Συμβουλίου και της Ελεγκτικής Επιτροπής από κάθε ευθύνη\nΤροποποίηση των άρθρων 6, 14, 15 και 18 του καταστατικού:\nτροποποίηση του άρθρο 6 παρ. 8 του καταστατικού ώστε να παρέχεται “δυνατότητα να λαμβάνουν τα τακτικά μέλη το badge του Συνδέσμου για περισσότερα του ενός e-shops που υπάρχουν κάτω από το ίδιο ΑΦΜ με το ήμισυ του κόστους της συνδρομής για καθένα εκ των πλειόνων eshops και χωρίς πρόσθετο δικαίωμα ψήφου.”\nτροποποίηση του άρθρου 14 του καταστατικού ώστε “εξαιρετικά η θητεία της πρώτης Ελεγκτικής Επιτροπής να είναι τριετής, ήτοι θα αντικατασταθεί με εκλογές που θα λάβουν χώρα την τρίτη μετά τη σύσταση του Σωματείου τακτική Γενική Συνέλευση.”\nτροποποίηση του άρθρου 15 του καταστατικού ώστε “εξαιρετικά η θητεία της πρώτης Συμβουλευτικής Επιτροπής να είναι τριετής, ήτοι θα αντικατασταθεί με εκλογές που θα λάβουν χώρα την τρίτη μετά τη σύσταση του Σωματείου τακτική Γενική Συνέλευση.”\nτροποποίηση του άρθρου 18 παρ. 1 του καταστατικού ώστε να παρέχεται ρητή και συγκεκριμένη “δυνατότητα να δέχεται χορηγίες ο GRECA”.\nΈγκριση αναπλήρωσης του παραιτηθέντος μέλους του ΔΣ Φίλιππου Μπρίνκμαν από το αναπληρωματικό μέλος Νικόλαο Βαρβαδούκα.\nΣυζήτηση και Τοποθετήσεις μελών.\nΗ προσέλευση ξεκινά στις 18:00 και η έναρξη της ΓΣ στις 18:30.\nΔικαίωμα συμμετοχής και ψήφου έχουν μόνο τα τακτικά μέλη που έχουν τακτοποιήσει τις οικονομικές υποχρεώσεις τους έως τα μεσάνυχτα της Τετάρτης 25 Ιουνίου.\nΔύνανται να παρίστανται άνευ όμως δικαιώματος ψήφου τα συνδεδεμένα μέλη που έχουν τακτοποιήσει τις οικονομικές υποχρεώσεις τους έως τα μεσάνυχτα της Τετάρτης 25 Ιουνίου.\nΤα μέλη θα πρέπει να έχουν μαζί τους Ταυτότητα ή Διαβατήριο ή Δίπλωμα Οδήγησης ως αποδεικτικό ταυτοπροσωπίας.\nΣε περίπτωση που δεν μπορεί να παραστεί ο εκπρόσωπος που έχει οριστεί στον Σύνδεσμο, τότε πρέπει να υπάρχει γραπτή εξουσιοδότηση προς τον παρευρισκόμενο από τον νόμιμο εκπρόσωπο του μέλους.\nΣτο thread Προτάσεις για Συζήτηση στη Τακτική Γενική Συνέλευση στο κλειστό group του GRECA στο LinkedIn μπορούν να υπάρξουν τοποθετήσεις σας για θέματα που θα θέλατε να συζητηθούν στη Τακτική ΓΣ.\nΤα μέλη που επιθυμούν να μετάσχουν πρέπει να συμμορφωθούν με το νόμο και το καταστατικό.\nΣχετικά με τα παραπάνω, μην διστάσετε να επικοινωνήσετε μαζί μας για οποιαδήποτε απορία. Με την ευκαιρία να σας ενημερώσουμε ότι μέχρι τέλος Ιουνίου θα έχουν αποσταλεί και οι υπόλοιπες αποδείξεις πληρωμής συνδρομών που εκκρεμούν προς μερικά μέλη.\nΕκ μέρους του ΔΣ του GRECA\nΝίκος Γουλής, Πρόεδρος ΔΣ\nΚατερίνα Καραγιάννη, Γ. Γραμματέας\nΕνημέρωση σχετικά με τις καλοκαιρινές...\nΑγαπητά μέλη , θα θέλαμε να σας ενημερώσουμε ότι οι τακτικές θερινές εκπτώσεις (καλοκαιρι...\nΟλοκληρώθηκε με επιτυχία η Τακτική Γενική...\nΤην Τετάρτη 15 Ιουνίου 2022 πραγματοποιήθηκε στο Gazarte η Ετήσια Τακτική Γενική Σ...


Νέα ευκαιρία για χρέη προς Ταμεία - Εφορία - Pelop.gr\nΑσφαλιστική ενημερότητα και πάγωμα των παλαιών οφειλών για όσους πληρώνουν τις τρέχουσες εισφορές. Θεσπίζονται κίνητρα παραμονής στις υφιστάμενες ρυθμίσεις.\nΣύμφωνα με πληροφορίες, το σχέδιο προβλέπει τριπλέτα μέτρων για τους ελεύθερους επαγγελματίες και τους αυτοαπασχολούμενους καθώς επίσης και κλιμακούμενη - ανάλογα με το ύψος του χρέους - αντιμετώπιση των επιχειρήσεων που χρωστούν στο ΙΚΑ εισφορές για τους μισθωτούς τους.\n- «Πάγωμα» για συγκεκριμένο χρονικό διάστημα των ληξιπρόθεσμων οφειλών, ώστε να μην επιβαρύνεται το χρέος με περαιτέρω προσαυξήσεις, αρκεί ο ασφαλισμένος από 1/1/2017 να πληρώνει σταθερά τις τρέχουσες εισφορές του.\n- Ανταλλαγή του «παγωμένου» ληξιπρόθεσμου χρέους με ασφαλιστικό χρόνο για τους οφειλέτες που βρίσκονται κοντά στη συνταξιοδότηση και χρωστούν πάνω από 20.000 ευρώ.\n- Κίνητρα για όσους παραμένουν στις ρυθμίσεις και είναι συνεπείς.\n- Διαφορετικού τύπου προσέγγιση σχεδιάζει το ΙΚΑ για τις επιχειρήσεις που χρωστούν εισφορές για τους μισθωτούς τους.


ΕΟΦ: Μπαράζ ανακλήσεων για 13 συμπληρώματα διατροφής! - ΤΟ ΒΗΜΑ ΤΗΣ ΒΟΧΑΣ\nHome / ΥΓΕΙΑ / ΕΟΦ: Μπαράζ ανακλήσεων για 13 συμπληρώματα διατροφής!\nΕΟΦ: Μπαράζ ανακλήσεων για 13 συμπληρώματα διατροφής!\nby ΤΟ ΒΗΜΑ ΤΗΣ ΒΟΧΑΣ on Απριλίου 02, 2022 in ΥΓΕΙΑ\nΜε μία άνευ προηγουμένου σειρά ανακοινώσεων ο Εθνικός Οργανισμός Φαρμάκων (ΕΟΦ) γνωστοποίησε την απόφασή του να ανακαλέσει από την αγορά 13 συμπληρώματα διατροφής.\nΑπαγόρευση διακίνησης και διάθεσης των παρτίδων των μη γνωστοποιημένων συμπληρωμάτων διατροφής της εταιρείας APTONIA που αναγράφονται στον παρακάτω πίνακα,\nΠροϊόν Παρτίδα που ανακλήθηκε\nVITAMINS + MINERALS 30 TABS ORANGE TASTE L 21.140\nVITAMINS + MINERALS 30 TABS ORANGE TASTE L 21.189\nSALTS CAPS 100 CAPSULES ELECTROLYTES L 21.182\nELECTROLYTES TABS «ECOSIZE» 2×20 TABLETS LEMON FLAVOR L 21.166\nELECTROLYTES TABS 2×10 TABLETS RASPBERRY TASTE L 21.188\nELECTROLYTES TABS 2×10 TABLETS LEMON FLAVOR L 21.167\nμετά από ενημέρωση ότι κατά την παρασκευή του χρησιμοποιήθηκε η α’ ύλη ανθρακικό ασβέστιο στην οποία ανιχνεύτηκε η ουσία αιθυλενοξείδιο. Τα προϊόντα επιπλέον δεν είναι γνωστοποιημένα στον ΕΟΦ.


Μήπως τα μάτια σου φαίνονται κουρασμένα; | Ομορφιά Ειδήσεις\nΜήπως τα μάτια σου φαίνονται κουρασμένα;\nΗ βλεφαροπλαστική ίσως να είναι η λύση για ένα ξεκούραστο νεανικό βλέμμα.\nΟι σακούλες στην περιοχή των ματιών, η χαλάρωση και η πτώση των βλεφάρων μπορεί να σε κάνει να φαίνεσαι πάντα κουρασμένη ή και μεγαλύτερη από την πραγματική σου ηλικία. Μπορούν να αλλοιώσουν ακόμη το βλέμμα. Για τους περισσότερους από εμάς, η ενδεχόμενη πτώση είναι ένα φυσικό επακόλουθο της γήρανσης. Εάν υπολογίζαμε πως ανοιγοκλείνουμε τα μάτια μας περίπου 15-20 φορές το λεπτό, δεν θα προκαλούσε τόσο μεγάλη έκπληξη το γεγονός ότι τα βλέφαρά μας πιθανώς να χρειάζονται "υποστήριξη" από τη στιγμή που έχουμε φτάσει σε μια ορισμένη ηλικία. Η σοβαρότητα ποικίλλει, ωστόσο.\n"Καθώς μεγαλώνουμε οι μύες που στηρίζουν τα βλέφαρά μας εξασθενούν ,αναγκάζοντάς τα να τεντώνονται. Αυτό μπορεί να προκαλέσει τη συγκέντρωση περιττού λίπους πάνω και κάτω από αυτά", εξηγεί ο Dr Δημητραδιού, πλαστικός και επανορθωτικός χειρουργός. "Τα φρύδια ίσως να έχουν μια πτώση, τα άνω βλέφαρα να γέρνουν στις άκρες τους και οι σακούλες κάτω από τα μάτια μας να είναι εκεί μόνιμα— όχι μόνο όταν έχουμε έλλειψη ύπνου".\nΑισθητικά, αυτές οι αλλαγές στο πέρασμα του χρόνου ενοχλούν τους περισσότερους από εμάς —και αυτό είναι κατανοητό. Το πιο σημαντικό βέβαια είναι πως η πτώση των βλεφάρων μπορεί να δημιουργεί σοβαρά λειτουργικά προβλήματα ,όπως η μείωση της πλευρικής όρασης και η δυσκολία του ατόμου να ανοίξει τα μάτια του κατά τη διάρκεια της ημέρας. "Πολλοί άνθρωποι με περίσσεια δέρματος στα βλέφαρα δεν συνειδητοποιούν πόσο μειωμένη είναι η περιφερειακή τους όραση, η οποία δυσκολεύει -σε πολλές περιπτώσεις-ακόμη και την ικανότητα τους για οδήγηση καθώς η ποσότητα φωτός που εισέρχεται στα μάτια τους στην προσπάθεια να δουν είναι μεγαλύτερη", λέει ο Dr Δημητραδιού. "Η αφαίρεση του περιττού δέρματος στα άνω βλέφαρα μπορεί να γίνει πολύ εύκολα και με ασφάλεια εφόσον πληρούνται ορισμένα κριτήρια". Ο γιατρός μπορεί να αξιολογήσει την κάθε περίπτωση και να συμβουλεύσει κατάλληλα.\nΤι είναι η χειρουργική επέμβαση βλεφάρων;\nΗ χειρουργική επέμβαση βλεφάρων (που ονομάζεται επίσης λίφτινγκ ματιών) απομακρύνει την περίσσεια του δέρματος και του λίπους στο άνω ή κάτω ή και στα δύο βλέφαρα. Ο ιατρικός όρος είναι "βλεφαροπλαστική".\n"Η βλεφαροπλαστική είναι μια επέμβαση εύκολη για έναν έμπειρο και εξειδικευμένο γιατρό με ιδιαίτερη έμφαση όμως στις λεπτομέρειες. Απαιτεί βέβαια μια ειλικρινή συζήτηση σχετικά με τις προσδοκίες των ασθενών πριν προχωρήσουμε. Είναι μια σχεδόν ανώδυνη διαδικασία και μετεγχειρητικά ανεκτή για τον υποψήφιο, με πιθανούς μώλωπες στην περιοχή για 5-6 ημέρες μετά". Οι υποψήφιοι πρέπει να είναι υγιείς και να έχουν μια ρεαλιστική ιδέα για το τι θέλουν να επιτύχουν με την χειρουργική επέμβαση. Οι περισσότεροι είναι από 45 ετών και άνω, υπάρχουν όμως κάποιοι που επιλέγουν αυτή την χειρουργική επέμβαση σε μικρότερη ηλικία εάν τα βλέφαρά τους επηρεάζουν τις καθημερινές τους δραστηριότητες.\nΠοια είναι τα αποτελέσματα μετά τη βλεφαροπλαστική;\nΕάν το λεπτό δέρμα γύρω από τα μάτια έχει χάσει την ελαστικότητα του και οι μύες έχουν εξασθενήσει, με αποτέλεσμα το πρόσωπο να φαίνεται πάντα κουρασμένο, το λίφτινγκ ματιών μπορεί να κάνει την περιοχή γύρω από το βλέφαρο να φαίνεται σαφώς πιο καθορισμένη. Έτσι θα έχουμε πλέον ξεκούραστο βλέμμα με μια ανανεωμένη εμφάνιση.\nΗ χειρουργική επέμβαση δεν θα σταματήσει το χρόνο αλλά τα αποτελέσματά της είναι μακράς διαρκείας (το δέρμα επανασυσσωρεύεται μετά από καιρό -ίσως και 30 χρόνια). Οι σακούλες και το πρήξιμο συνήθως δεν επανεμφανίζονται μετά από χειρουργική επέμβαση βλεφάρων. Ωστόσο, με το πέρασμα του χρόνου, τα φρύδια μπορεί να αρχίσουν να πέφτουν, κάτι που μπορεί να αντιμετωπιστεί με Botox ή άλλες ενέσιμες θεραπείες.\nΤι δεν επιτυγχάνεται με τη χειρουργική επέμβαση βλεφάρων;\nΗ βλεφαροπλαστική δεν θα αλλάξει τη βασική δομή των ματιών, καθώς δεν είναι μια ανακατασκευαστική διαδικασία. Δεν θα ξεφορτωθεί τις ρυτίδες στο "πόδι της χήνας" ή τους μαύρους κύκλους. "Η βλεφαροπλαστική μπορεί σίγουρα να κάνει μια γυναίκα να αισθάνεται πολύ καλύτερα για την εμφάνισή της", σημειώνει ο Dr Δημητραδιού. Η κληρονομικότητα παίζει μεγάλο ρόλο στο πώς γερνάμε. Μερικά μέτρα που μπορούν να ληφθούν προληπτικά ,πριν και μετά τη χειρουργική επέμβαση βλεφάρων, είναι η αποφυγή του καπνίσματος και της έκθεσης στον ήλιο και ο περιορισμός του άγχους..\nΕίτε η διορθωτική χειρουργική επέμβαση περιλαμβάνει ένα απλό λίφτινγκ ματιών είτε μια πιο σύνθετη προσέγγιση, το πιο σημαντικό είναι να την αναλάβει ένας έμπειρος πλαστικός χειρουργός. Οι εξειδικευμένοι γιατροί είναι ειδικά εκπαιδευμένοι στην πλαστική χειρουργική των ευαίσθητων ιστών γύρω από το μάτι ,κατανοούν την αισθητική αρμονία και προχωρούν ανακατασκευή της περιοχής διατηρώντας παράλληλα τη λειτουργία των ματιών.\nΕυχαριστούμε τον δρα Ελευθέριο Δημητραδιού, πλαστικό και επανορθωτικό χειρουργό, επιστημονικό υπεύθυνο Luxurious Medical Aesthetics & Plastic Surgery (eleftheriosdimitradiou.gr και luxuriousmedicalaesthetics.gr).


Ζυγούλη: Γέμισε με αφίσες της η Ελβετία! | κοσμικα , gossip | womenonly.gr\nΖυγούλη: Γέμισε με αφίσες της η Ελβετία!\nΟ Σάκης και η μικρή Αναστασία είναι ό,τι σημαντικότερο έχει στη ζωή της η Κάτια Ζυγούλη.\nΟ Σάκης και η μικρή Αναστασία είναι ό,τι σημαντικότερο έχει στη ζωή της η Κάτια Ζυγούλη. Παρόλο όμως που κάθεται στο σπίτι και μεγαλώνει τη μικρή, η τύχη της δουλεύει, όπως και η διεθνής της καριέρα. Το πρόσωπό της φιγουράρει σε γιγαντοαφίσες στους δρόμους της Ελβετίας και άλλες ευρωπαϊκές πόλεις για την καμπάνια γνωστής εταιρείας καλλυντικών.\nΛέτε να τη χάσουμε την Κάτια και να την πάρουν στο εξωτερικό; Δεν είναι απίθανο, καθώς έχει κάνει πολλές καμπάνιες για ευρωπαϊκές χώρες, ενώ τελευταία η μεγαλύτερη είναι της γνωστής εταιρείας καλλυντικών Luis Widmer, για την οποία μάλιστα το όμορφο μοντέλο, σύμφωνα με πληροφορίες, χρυσοπληρώθηκε. Όσο για τον Σάκη, δεν φαίνεται να ανησυχεί μήπως η Κάτια ανοίξει τα φτερά της για το εξωτερικό, αφού όταν τη γνώρισε, ήδη είχε διεθνή καριέρα.\nΑπό την άλλη, γνωρίζει ότι η Κάτια μπροστά στην οικογένειά της δεν βάζει τίποτα και ότι για αρκετό καιρό εγκατέλειψε τα πάντα για να είναι κοντά στη μικρή Αναστασία. Φαίνεται, λοιπόν, ότι τώρα ήρθε η ώρα να κάνει ένα καινούργιο μεγάλο άνοιγμα και μάλιστα, όπως ακούγεται, θέλουν και τον Σάκη στο πλευρό της για την αντρική τους σειρά. Άλλωστε, είναι ένα από τα πιο αγαπημένα ζευγάρια και ο Σάκης έχει ήδη ξεπεράσει τα σύνορα της χώρας μας με τις δουλειές που κάνει τόσο στο τραγούδι όσο και στον κινηματογράφο.


Επίδειξη δύναμης από την Ατλέτικο κόντρα στον Ολυμπιακό | Empisteutiko.gr\nΣήμερα 25 Ιανουαρίου 2021 07:17 Καιρός Ζώδια Σαν Σήμερα\nΕπίδειξη δύναμης από την Ατλέτικο κόντρα στον Ολυμπιακό\nΝοέ 27, 2014 Αθλητικά\nΣτην ανωτερότητα της Ατλέτικο υπέκυψε ο Ολυμπιακός μέσα στο Βιθέντε Καλδερόν της Μαδρίτης, με την πρωταθλήτρια Ισπανίας και περσινή φιναλίστ του Champions League να παίρνει εύκολα τη νίκη με 4-0.\nΟι Μαδριλένοι μπήκαν δυνατά στο ματς και είχαν από την αρχή την πρωτοβουλία των κινήσεων, με τους παίκτες του Ολυμπιακού να εγκλωβίζονται στο μισό γήπεδο και να αδυνατούν να απαντήσουν στο σφυροκόπημα της Ατλέτικο.\nΚαι το κακό δεν άργησε να γίνει: Στο 9ο λεπτό, μετά από λάθος κοντινή πάσα του Ρομπέρτο, η μπάλα κατέληξε στα πόδια του Χουανφράν, ο οποίος έστρωσε για τον Ραούλ Γκαρθία, που από κοντά άνοιξε το σκορ.\nΟι Ισπανοί συνέχισαν να πιέζουν, χωρίς να απειλούνται από τους «ερυθρόλευκους», και στο 38′, μετά από σέντρα του Ανσάλντι που δεν κατάφερε να απομακρύνει ο Μποτία, η μπάλα στρώθηκε στον Μάντζουκιτς, που έγραψε το 2-0.\nΣτο δεύτερο μέρος τα πράγματα έγιναν ακόμα χειρότερα για τους Πειραιώτες, καθώς με δύο κεφαλιές στο 62′ και στο 65′ ο Μάντζουκιτς σημείωσε χατ τρικ και ανέβασε τον δείκτη του σκορ στο 4-0, δίνοντας διαστάσεις θριάμβου στη νίκη της Ατλέτικο.\nΟι «ερυθρόλευκοι» έμοιαζαν… ζαλισμένοι από τα κατορθώματα των Μαδριλένων, με τον Μογιά να μην απειλείται σχεδόν καθόλου σε όλο το ματς, με εξαίρεση μία καλή κεφαλιά του Μήτρογλου στο 61′.\nΜε τη νίκη αυτή, η Ατλέτικο εξασφάλισε και μαθηματικά την πρόκρισή της στη φάση των 16 του Champions League, ενώ μετά το 2-0 της Γιουβέντους στη Σουηδία, στο άλλο ματς του ομίλου, θα παίξει με την ιταλική ομάδα στην τελευταία αγωνιστική για την πρωτιά, με την ισοπαλία να της αρκεί.\nΠάντως, ο Ολυμπιακός έχει ακόμα ελπίδες πρόκρισης στη φάση των 16, αρκεί να κερδίσει στην τελευταία αγωνιστική τη Μάλμε στο Καραϊσκάκη και παράλληλα να χάσει η Γιουβέντους από την Ατλέτικο.\nΤα αποτελέσματα των παιχνιδιών της ημέρας:\nΖενίτ – Μπενφίκα : 1-0\nΛεβερκούζεν – Μονακό : 0-1\nΆρσεναλ – Ντόρτμουντ: 2-0\nΣτα τέσσερα.. ή όχι? Βροχές και καταιγίδες την Πέμπτη – Παγετός στα βόρεια της χώρας\nΖουραβέλ: «Κίνητρο η ήττα στη Θεσσαλονίκη»\nΗ βαριά ήττα της Ντιναμό Μινσκ στον πρώτο αγώνα των ομίλων με τον παοκ 6-1 στην Τούμπα αποτελεί το μεγαλύτερο...